ASTEBURU BELTZA IZAN DUTE GETARIARREK - Getariako Udala\nInicio >> ASTEBURU BELTZA IZAN DUTE GETARIARREK\nGetariako Udala - 14/01/2014 / 19:19:17\nEz lehen taldeak ez bigarrenak, ezin izan dute puntu bakar bat ere lortu eta egindako akatsak zuzentzeko aukera izango dute aste honetan. Lehen taldeak erronka zaila zuen sailkapeneko liderraren aurka. Hasiera batean, talde hobeagoa da Anaitasuna eta hori argi ikusi zen lehen zatian. Atsedenaldira iritsi bitartean, azkoitiarrak jaun eta jabe izan ziren zelaiaren gainean. Joko hobea egiteaz gain, haizearen laguntza izan zuten eta faktore hau, erabakigarria izan zen lehenengo golean. 42. minutuan, area hertzetik loratutako baloiak ateko marra gainditu zuen. Ordura arte defentsan egindako lanak bertan behera geratu ziren. Bigarrenak beste itxura bat izan zuen. Ketak haizea alde zuen eta honi esker azkoitiarren gainean izan ziren une oro. Joko ikusgarririk izan ez arren, hiru jokaldi garbi izan zituzten golen bat egiteko baina aurkariaren atean barkatzen denean, garesti ordaintzen da. 72. Minutuan, zoritxarreko jokaldi baten ondoren, Anaitasuna behin betiko 0-2-koa ezarri zuen markagailuan. Garaipena urrun izan arren, puntu bat eskuratzeko ahaleginak egin zituzten.Bigarren taldeak aldiz porrot mingarria jasan zuen. 8-0-eko emaitzarekin itzuli ziren Hondarribitik eta emaitzak erakusten duen bezala, goitik behera kontrolatu zuten partida hondarribiarrek. Joko, jarrera eta asmo hobeak izan zituzten etxekoek getariarrek baino.


Pixoihalek gorderik daramaten benetako zikinkeria\n1970ko hamarkadan zabaldu diren arren, Ekaingo harpeetako haurrek ere soinean zeramatzatela iruditzen zaigu. Pixoihalak dira, pamperrak, dodotisak, fardelak, paketeak. Horiei esker lehorrik dauzkagu umeak modu errazean. Baina orain hasi gara ohartzen zein neurritako zabor pilak oparituko dizkiegun.\nEzkerreko irudia Kimberly Clarck multinazionalaren Huggies markako pixoihal paketea. Ohartu 5 urteko haurrentzako eginak daudela, nahiz eta gehienetan adin hori baino askoz lehenagotik umeak kontrolatu behar dituen bere larriak. Disney faktoriaren publizitatea berekin darama. Eskubiko argazkia Asia to Europe 2011 blogetik hartu dugu: amari eskutik helduta doan mutikoak kaidangku edo praka zuloduna darama jantzita. Bere beharrak ondo kontrolatu bitartean ume gehienek janzki hori erabiltzen dute gaur egun ere, Txinan eta oro har Asian giza gorotzarekiko ez dute beste lekuetan den fobiarik, nekazaritzarako betidanik erabili dute. Pixoihal garestiak saltzeko multinazionalek erakutsi behar dute kaidangku atzerapenari lotua dela eta fardela modernoa dela.\nJacqueline Farmer-ek eginiko Couchorama dokumentala eman dute urtarrilean frantsesezko Arte katean. Errauskailuak direla eta hondakinen eztabaida bizian dauden euskal herrietan erakutsi beharko litzateke DVDa. Oso ona. Norbaitek noiz euskaratuko zain egon gabe, hemen laburbiltzen dugu.\nJacquelinek haurra izan berria du. Asteak aurreratu ahala ohartuko da etxeko zakarrontzia fite betetzen zaiola. Fardel modernoek primeran xurgatzen dituzte Thieuren pixak eta gorotzak baina... nora ote doaz gero. Jacquelinek kalkulatu du mutikoak autonomia hartu bitarteko hiru urtetan 6.000 pakete zikinduko dituela. Tona bat zabor!\nBelaunaldi bakar batean ingurumenari sekulako arazoa sortu zaio gaur aurrerapenaren ikurretako bat denarekin. Nola moldatzen ziren lehen? Ama batek ba dauka alternatibarik Erdi Arora gibelatu barik? Ikerketan murgilduko da Jacqueline.\nMarion Donovan izeneko emakume batek sortu zuen gaurko fardelen aitzindaria, baina historiak haren izena ahantzi du. Beranduago Procter & Gamble multinazionaleko ingeniariek 1956an diseinatu zuten beste bat, lehenik zerrautsa zeramana, gero joan dira materialak sofistikatzen. Europan 1970eko hamarkadan zabalduko zen denetan.\nElisabeth Badinter idazle feministarentzako –Le conflit, la femme et la mère bere azken obra– emakumeei mirakuluzko aurrerapena ekarri die usatu eta botatzeko pixoihalek, lan astuna kendu, kasik pilula antisorgailuaren tamainako iraultza. Ados, dio Farmerrek, baina erosotasunak arazo bat dauka: 300 urte baino gehiago behar ditu desegiteko!\nFardelak azaleko polietilenoaren barruan gai txit xurgatzailea darama: sodio poliakrilatoa. Sekulako likido pila har dezake bere baitan ingurura tantarik isuri gabe eta haurraren larruazala lehorrik atxikiz. Ordainetan, Michel Vert ikertzaileak esplikatu duenez, xurgatzaile sintetiko berezi horiek birziklatzerik ezin da pentsatu ere egin gaur egun.\nFabrikatzaileak ari omen dira hondakinen arazoa hobetu nahian. Asko mehetu eta arindu dituzte paketeak, baina... horretarako lehen zeukaten zelulosa biodegradagarri apurra poliakrilato menderakaitzez ordezkatu dute. “10 urte barruko soluzioetan ari gara” esan diote Jacquelineri Procter & Gamblen.\n“Baina 10 urtetan Frantziak metatuko du 1.200.000 elefanteren pisua daukan fardel mendia!”, hausnartu du kazetariak. Europan ume bat daukan familia batean sortutako hondakin birziklaezinen %50 pixoihala da. Gipuzkoan hondakinen Atez Ateko bilketa egiten duten herrietan ohartu dira. Irtenbide zaila.\nZer dio pixoihalez pediatriak? Berry Brazelton bezalako adituek diote umeei zaharragoengandik ikasteko aukerak ukatzen zaizkiela fardelokin artifizialki garbi eta lehor atxikiz. Haurrak ikasi egin behar baitu. Multinazionalen kalkuluak alderantzizko norabidean doaz, 8 urte eta beranduagorako pixoihalak sustatzen dituzte, obramenduak “kontrolatzen ikasteko” paketeak, “gauerakoak”, “pijama-fardelak”...\nOrain Procter & Gamble eta enparauak ahalegin handia ari dira egiten formula Txinan, Indian, Nigerian, Egipton eta abarretan zabaltzeko. Txinan egiten duten ahalegin berezia aipatzekoa da. Herrialde askotan kakari eta pixari fobia egonik produktuon oinarrian, obramenduekiko betidanik harreman normalagoa izan duten txinatarrekin argudioa findu egin dute. Oraindik Txinako haur gehienek izter tartean etendako kaidangku galtzak darabiltzate, larria iritsitakoan edozein txokotan libratu ahal izateko.\nNielsen kontsultorak prestatu die fabrikatzaileei txinatarren ohiturak aldarazteko argudioa: “Gure pamperrekin zure haurrak gau osoan hobeto egingo du lo, lasaiago egongo da eta egunez eskolan emaitza hobeak lortuko ditu”. Beti dago soziologo edo psikologo talde bat ikerketa kliniko bat aurkikuntza berresteko.\nMultinazionalei hortzak luzatzen zaizkien bitartean Txinako edo Nigeriako klase ertainetako herritarren ohitura aldaketekin sakelaratu dituzten milioiekin, beste leku askotan erakunde publikoek kontabilizatzen dituzte aldaketaren kosteak.\nBritainia Handiko gobernuaren ustez, urtean 800.000 tona pakete zikin metatzen zaio, Wembley estadioa bezalako 8 betetzeko adina; hondakinok kudeatzea 67 milioi libra kostatzen da. Zenbait herri eta hiri horregatik hasi dira pixoihal berrerabilgarriak sustatzen. Gipuzkoako herri batzuetan hasi diren modu beretsuan. Couchoraman Londresko Lewishamen zentratu dira.\nZenbait haurtzaindegitan haur guztiek darabiltzate horrelakoak, esaterako Londresko Islingtonekoek. Gurasoen eta langileen ohiturak aldatzeko bidea egin behar izan dute.\nFardelon zabaltzeak baditu zailtasunak. 30 urtez errazera ohitutako jendeok ez ditugu konplikazioak maite. Lan bat gehiago, garbitzea. Gehi aurreiritziak, ez txikiena ea 30 urtez atzera egin nahi duzulako zoratuta zauden galdetuko dizun ama edo amaginarreba.\nElisabeth Badinter ozen mintzo da aurka feminismoaren ikuspegitik. Nork garbituko ditu pakete berrerabilgarriok? Gizonek ez, lan bat gehiago emakumearentzako. Ekologismo erradikalaren asmakizuna iruditzen zaizkio, emakumeari berriro autonomia galaraziko diotenak.\nCouchoramak ez ditu ahaztuko bestelako bi alternatiba ere. Bata, botatzeko pixoihal biodegradagarriak ere badira, Nature Babe Care konpainiarenak esaterako. Usatu eta jaurtitzekoak eta ez osoki konpostagarriak. Horiek tratatzeko konpostatze prozesuak jarri behar dituzte erakundeek, edo biogasa sortzeko. Jacqueline Farmer mintzatu da haurren higiene naturala lantzen duten jendeekin ere, inolako fardelik gabe umeari bere beharren kontrola erakusten modu naturalean saiatzen direnekin. Dena den, oro har, hautatu beharra dago edo usatu eta botatzeko fardelen edo garbigarrien artean.\nBitartean, Procter & Gamble, Kimberly Clark eta beste multinazionalen marketinak ez die alternatiboi zirrizturik uzten. Edozein ama berrik etxean jasoko du, klinikak datuak emanik, produktuen publizitatea. Are larriagoa: kliniketan ez du sarbiderik multinazionalek beste inork, eta lehenbizi probatu dugunarekin segitzen dugu maizenik.\nHautatzeko eskubide sakratua argudiatzen du zenbaitek, ez aldatzearren. Horiei erantzuten die Islingtoneko haurtzaindegiko zuzendari Nasso Christouk: “Noraino heltzen da hautatzeko gure eskubidea? Gure erabaki batek ondorengo belaunaldiak kaltetuko dituela dakigunean, eskubiderik badugu horrelakorik hautatzeko?”.\nKanal hauetan artxibatua: Feminismoa | Feminismoa | Hondakinen kudeaketa\n2021-11-26 | Bilbo Hiria Irratia\n‘Lumineszenteak’ lanean diskurtso nagusietan ikusezinak diren emakumeen historiak bildu dituzte\n“Lumineszenteak: Emakumeen aurkako indarkeria ikusezinak eta erresilentzia historia zenbait” liburua izango dugu hizpide, Bertan diskurtso nagusietan oihartzunik eta lekurik ez duten emakumeen testigantzak nahiz argazkiak jasotzen ditu. Igone Mariezkurrena... [+]\n2021-11-23 | Mikel Garcia Idiakez\nEmakumeek Hondarribiko historian utzitako aztarna, hamar biografiatan\nHistoriaren joan-etorrian ahaztuenak emakumeak izan direla-eta, Hondarribiko historiari arlo ezberdinetan ekarpena egin dioten hamar emakumeren biografiak bildu dituzte. Emakume bakoitza hirigune historikoko puntu bati lotuta agertzen da, eta hori aprobetxatuz, paseo herritarra... [+]


Berriak – Iparragirre Ikastola\nEskerrik asko familiak!!!!!\n24 de ekaina de 2022\nFamilia maiteak, gaurkoan post desberdin batekin gatoz! Gaur zuen seme – alabak ez dira notiziako protagonistak izango, zuek baizik! Eskerrak eman nahi dizkizuegu beste behin ikasturte hau gurekin amaitu izanagatik. […]\n17 de ekaina de 2022\n2 urteko umetxoek ikasturteari amaiera emateko Ametzolara irteera egin dute. Ze ondo pasatu duten!!!\nJesuitas Indautxura bisita\nBost urtekoak Jesuitas ikastetxea ezagutzera joan dira. Ginkana jolas baten bidez, datorren ikasturtetik aurrera egongo diren espazioak ezagutzeko aukera izan dute. Ze ondo igario dute!.\nOngi etorria udari!!!!\n2 urteko txikitxoak udari ongi etorria emateko ikasturtean zehar landu ditugun koloreekin eskulanak eta urarekin jolasten ibili dira.\nArchivos Hautatu hilabetea 2022(e)ko ekaina 2022(e)ko maiatza 2022(e)ko apirila 2022(e)ko martxoa 2022(e)ko otsaila 2022(e)ko urtarrila 2021(e)ko abendua 2021(e)ko azaroa 2021(e)ko urria 2021(e)ko iraila 2021(e)ko abuztua 2021(e)ko uztaila 2021(e)ko ekaina 2021(e)ko martxoa\nIparragirre Ikastola aste 1 ago\nJAIALDI EGUNA! #iparragirreikastola #BetiAurrera #hezkuntza #hizkuntza #elkarrekinametsaksortuz #ikastolabilbao #hazihezietaametsaksortarazi #iparragirrehazihezietaametsaksortarazi https://t.co/70kj4G8R8P\nIparragirre Ikastola 2 aste ago\nMugimendu libreak onura asko ditu. #esnatu #iparragirreikastola #BetiAurrera #hezkuntza #hizkuntza #elkarrekinametsaksortuz #ikastolabilbao #hazihezietaametsaksortarazi #iparragirrehazihezietaametsaksortarazi https://t.co/TsmuWeEDE9\nArrautz goxo goxoak! #iparragirreikastola #BetiAurrera #hezkuntza #hizkuntza #elkarrekinametsaksortuz #ikastolabilbao #hazihezietaametsaksortarazi #iparragirrehazihezietaametsaksortarazi https://t.co/kpcZWn6wTB\nIparragirre Ikastola 3 aste ago\nTeknologia berriak eta ohiturak bat eiten dutenean! #iparragirreikastola #BetiAurrera #hezkuntza #hizkuntza #elkarrekinametsaksortuz #ikastolabilbao #hazihezietaametsaksortarazi #iparragirrehazihezietaametsaksortarazi https://t.co/5RIRv3WJLK\nIparragirre Ikastola 4 aste ago\nLa rutina es estabilidad, confianza y una forma de aprender el equilibrio entre ser libres y convivir en sociedad. #iparragirreikastola #BetiAurrera #hezkuntza #hizkuntza #elkarrekinametsaksortuz #ikastolabilbao #hazihezietaametsaksortarazi #iparragirrehazihezietaametsaksortarazi https://t.co/yTkhBo...


Ezagutu Debabarreneko Lanbide Heziketa eskaintza eskualdeko enpresetan lanean dauden ikasle ohien eskutik — Eibarko Udala\nArmeria Eskolak, Uni Eibar-Ermuak edo Eibarko Oinarrizko Lanbide Heziketarako Udal Institutuak, adibidez, heziketa ziklo ezberdin ikasteko aukera zabala ematen dute, oinarrizko, erdi mailako eta goi mailako heziketa zikloetan.\nBi urtetik behin Debabarreneko Lanbide Heziketako ikastetxeek, Debegesarekin elkarlanean, ABIAN Lanbide Heziketa Azoka antolatzen dute. Aurtengo egoera berezia dela eta, atzeratzea erabaki da, eta azokaren ordez eskualdeko ikastetxe, gazte eta familiei lanbide heziketako ikasketen aukerak gertutik azaldu ahal izateko, hainbat ekintza antolatu dituzte. Eta, horretarako, eskaintza modu birtualean aurkeztu dute.\nLanbide heziketa ikasi duten eta egun Debabarreneko enpresetan lanean diharduten ikasleren bideo laburrak ikusgai daude www.debegesa.eus/abian webgunean, gazte eta gurasoek ikus dezaten ikasketa hauek zein lan mota egiteko aukera ematen duten.\nDebabarreneko Lanbide Heziketako zortzi ikastetxeek (Armeria Eskola, Uni Eibar-Ermua eta Eibarko Oinarrizko Lanbide Heziketarako Udal Institutua, tartean) 37 heziketa ziklo ezberdin ikasteko aukera zabala eskaintzen dute, oinarrizko, erdi mailako eta goi mailako heziketa zikloetan.\nAntolatzaileen esanetan, "Arreta berezia ipini dugu Debabarrenean STEM bokazioak sustatzeko dugun beharrari, eta bereziki neskak bokazio honetara erakartzeko beharrari, eskualdeko indarra industrian baitago eta langile teknikari koalifikatuak behar baititugu etorkizuna bermatzeko.".\nDebabarreneko Lanbide Heziketako protagonistak.


30 kilometro orduko abiadura ezarri dute Etxebarriko kale guztietan | Geuria\nEtxebarriko Udalak 30 kilometro orduko abiadurako muga ezarri du udalerriko kale guztietan. Orain arte herriko lau kaletan baino ez zegoen abiadura muga ipinita.\nOrain arte herriko lau kaletan baino ez zegoen abiadura muga ipinita // Maps\nEtxebarriko Udalak 30 kilometro orduko abiadurako muga ezarri du udalerriko kale guztietan. Orain arte herriko lau kaletan baino ez zegoen abiadura muga ipinita (San Esteban etorbidea, Marivi Iturbe -ikastetxearen zatia-, Euskal Herria kalea -osasun zentroaren eta ikastetxearen tartea-, eta Galizia kalea). Bada, hemendik aurrera kale guztietan ezarri dute 30 kilometro orduko abiabura-muga.\nHerriko sarbideetan seinaleak jarri dituzte, eta seinaleztapen hori beste seinale horizontal eta bertikal batzuekin indartu dute hainbat puntutan. Besteak beste, herriko sarbideetako seinaleek honako indikazio hauek dituzte: bideozaindutako gunea, matrikula-kontrolarekin; aparkalekuan 3,5 tonatik gorako ibilgailuak mugatzea; eta txirrindulariekin topo egiteko aukeraren informazio-seinalea.\n“Era berean, gogorarazi nahi dugu oinezkoentzako kaleetan lehentasuna oinezkoena dela eta gehieneko abiadura 20 kilometro ordukoa dela”, diote udal ordezkariek. Berezitasun hori duten kaleak dira: Amezola, Egetiaga Uribarri, Extremadura eta kiroldegirako sarbidea.\nSailkatuta: 30 km, Portada\nEuskara ikasteagatiko diru-laguntzak eskatzeko epea bihar zabalduko du Galdakaoko Udalak


Gaztea: 30 urte betetzen dituzun egunera arte. 5 euro balio du, eta 2,5 euro Gazte Txartelarekin.\nNAZIOARTEKO GAZTE TXARTELA GO 25\nNazioarteko Gazte-txartela (GO-25) ikasle ez diren 26 urtetik beherako gazteentzako da. Ikasle-txartelaren antzeko beherapenak eta prezio bereziak eskaintzen ditu: garraioetan, ostatu hartzean, museoetan, antzerkietan, zineetan...\n14 eta 25 bitarteko adina (zure NAN edo pasaportea erakutsi beharko duzu)\nNOLA ESKURATUZure NAN edo pasaportea eta karnetaren tamainako argazki bat aurkeztu baino ez duzu. Gazte Informazioko edozein Bulegotan edo on-line tramita dezakezu.\nBALIOATxartelak urte natural bateko balioa dauka, egiten den egunetik aurrera.\n24 orduetan eskura dezakezu laguntzaGainera, ISIConnet eskaitzen dizu Go 25ek. Noiz eta nora zoazen, Larrialdietan Laguntzeko Linea beti dago zuri laguntzeko prest. Doan deitu baino ez duzu, egunaren edozein ordutan larrialdietako lege eta mediku gomendioak laguntzeko prest.\n- Adina: 12 urte baino gehiago (NANa edo pasaportea erakutsi beharko duzu). Ez dago gehienezko adin-mugarik ISIC lortzeko. Dena dela, batzetan, deskontuak egiteko orduan, adin-muga bat jartzen da. Zehazki, airelinea askok ez diete deskonturik egiten 30 urtetik gorako ikasleei. - Prezioa: 6 euro\n- Tasa: 8 euro


Tradizioz, euskaldunberri askok hezkuntzaren munduan bilatu du gero bere txokoa.\nETBko berrogei berri-emaileetatik, dozenaren bat da euskaldunberri.\n1975ean, Euskaldunberriekin euskaraz liburua eman zen argitara eta orain, hamabi urte pasa eta gero, garai batean zer nolako munstro euskaldunberri sortu ziren ikus dezakegu: batzu idazleak: Norbert Tauer txekoslobakiar poeta eta artikulugilea, Jon Mirande, Gabriel Aresti, Txomin Peillen eta Federiko Krutwig, beste batzu hiztegigileak: Piarres Lafitte eta Xabier Kintana; son haundiko irakasleak ere bai: Endrike Knorr, Karlos Santamaria eta Juan Antonio Letamendia; hizkuntzalariak ere bai: Txillardegi, Karmele Rotaetxe eta Andolin Eguskitza; eta kantari famatu bat ere bai Oskorri taldeko Natxo de Felipe.\nJon Juaristi idazlea ere azaltzen zen euskaldunberri famatuen eskaparate hartan.\nMundua ez da gelditzen eta inor ez da betiko.\nNorbert Tauer eta Piarres Lafitte hil ziren eta bada beste bat ere planto egin duena, euskararen munduari muzin egin diona, zerrenda horretako azkena, hain zuzen, Jon Juaristi.\nOrain denbora asko ez dela idatzi duen poema bati kasu egin ezkero, ez du gehiago euskaraz egingo.\nAuskalo, dena den, betetzen duen amenazoa.\nGizon polifazetikoak zerrenda horretakoak, gaur artikulu bat idatzi, bihar hizkuntz azterketaren batekin segi eta etzi poema edo nobela bateko kapitulu bat egiten zituzten horietakoak.\nOrdutik hamabi urte pasa eta gero, batek hartzen du inpresioa azken urteotan horrelako munstro-rik ez dela gehiago sortu.\nEz da seinale txarra, seguru aski: euskaldunzaharrek galdutako protagonismoa eta utzitako hutsune hori askotan euskaldunberriek bete behar izan zutena, horrelako ezaugarriak zituen aro arraro hori bukatzen ari den seinale.\nAspaldiko fenomenua da euskaldunberriena.\nEuskararen inguruan lanean hasi ziren lehen hizkuntzalariek ez zekiten euskaraz: Wilhelm von Humboldt, Louis Lucien Bonaparte printzea, Van Eys holandarra, Schuchardt, Vinson, Webster, Dogson, Uhlenbeck eta abar.\nGerora zerbait ikasi zuten, baina, jeneralean, ez normal hitzegiteko lagin.\nOndorengo euskaltzale batzu ere euskaldunberri tipikoak izan ziren: Arturo Kanpion, Sabino Arana, Miguel de Unamuno eta Julio Urkijo, esate baterako.\nEuskara ikasi eta gero, euskara-irakasle\nAzken urteotan sortu dira, bai, euskaldunberriak, baina gero euskal intelligentsia-ra ailegatu ez diren euskaldunak ditugu.\nEuskara ikasteko motibazioak aldatu egin dira azkenaldi honetan, eta geroz eta gehiago dira beren behar profesionalek hau da, lanaren beharra eraginda hizkuntza hau ikasten hasi direnak.\nGeroz eta gehiago, Magisterio egindakoak eta bestelako irakasleak dira, langabeziaren mamuak ikaratuta, euskaltegiko atetik sartzen direnak.\nBeren lantokietan dagokien asignatura euskaraz irakasteko lagin ikasten dute eta batzu Euskal Herriko beste mirari bat euskara-irakasle ere bihurtzen dira, baina gero euskal mundu barruan gehiegi nabarmendu gabe.\nEusko Jaurlaritzako Hezkuntza Sailak 83 goi eta erdi-teknikari ditu.\nHorietatik, 59 dira euskaldunak, eta 59 hauetatik 15 dira euskaldunberri.\n1982-83 ikasturtean finkatu zen behar bezala IRALE programa.\nGipuzkoari dagokionez, orain artean 545 irakasle gehienak OHOko maisu-maistrak liberatu izan dira euskara ikasteko eta pentsatzekoa denez, horietako asko bihurtuko ziren euskaldunberri.\nAurten 124 irakasle ari dira probintzia honetan beren burua euskalduntzen Hezkuntza Saileko IRALE programa horren barruan.\nLehen esan bezala, ez dira gutxi euskara ikasi ondoren euskara-irakasle bihurtzen direnak.\nGipuzkoako IRALEn, esaterako, guztira 17 irakasle dira, eta honetatik 4 euskaldunberri.\nGiza-talde horretan nahiko kontuan hartzekoa zen euskaldunberrien portzentaia: ehuneko 13.\nDena den, porzentaia altuagoak gertatzen dira itzultzaileen artean.\nHorietatik, ehuneko 21ek esan zuen familiaz ez zela euskalduna eta gaztaroan edo beranduago ikasi zuela euskara.\nProbintziaka, Bizkaiko itzultzaileen artean askoz haundiagoa da itzultzaile euskaldunberrien portzentaia: ehuneko 43.\nBaina hauek ere itzulpengintza barruan ohorezko posturik lortu ez duten pertsonak dira.\nOraindik ere, prestijio haundiena duten itzultzaileak euskaldunzaharrak dira.\nMintegi, Santisteban, Montoia, Hdez. Abaitua\nMomentu honetan, euskaltzain osoen artean, euskaldunberri tipikotzat Federiko Krutwig, Endrike Knorr eta Xabier Diharce Iratzeder bakarrik har badaitezke ere, badira beste batzu euskaldun berritu edo ikasitzat jo ditzakegunak, hau da, familia euskaldunetan jaiota, hizkuntza galdu eta berriro eskuratu behar izan zutenak.\nAdibidez, Aita Villasante bera eta Koldo Mitxelena.\nBaina lehengora gatoz: aspaldiko munstroak dira.\nPubliko eta kritikaren aldetik harrera onena izan duena, behar bada Laura Mintegi, 1955ean jaioa Lizarran eta hamazazpi urterekin euskaldundu zena.\nBeste batzu: Mikel Hernandez Abaitua, Paulo Sastre, Karlos Santisteban, Seve Calleja, Xabier Montoia, Omar Navarro, Eukene Martin, Kepa Fernandez de Larrinoa, Iñigo Barandiaran... Horietako gehienak Susa taldearen inguruan dabiltza.\nIzarrak euskaldunzaharrak dira oraindik.\nAntzeko zerbait gertatzen da komunikabideetan: ez dago izar euskaldunberri distiratsurik.\nETBko aurpegi euskaldun famatuenak euskaldunzaharrak dira, baina berriak ez dira gutxi: informatibo eta kiroletako berriemaileak 40 izanik, dozenaren bat euskaldunberri da: Josu Sergio Cepeda, Itziar Mena, Begoña Zubieta, Josi Basterretxea, Rosa Diez Urrestarazu, Xabier Meaurio, Gerardo Puente, Jorge Cerrato, Argiñe Areitio, Rosa Martin eta Pili Cereceda.\nJose Maria Gorordo EITBko Zuzendaria ere hasi zen euskara ikasten eta, segitzen badu, berori ere kategoria honetan sartzea izango dugu.\nGipuzkoako komunikabide idatzietan askoz gutxiago dira: bakarren bat Egin-en, pare bat Hemen-en, inor ez Argia-ko erredakzio finkoan.\nBeste hainbeste irratietan: Euskadi Irratiko berri-emaileetan bat baino ez da euskaldunberri: Manu Narbaez.\nDonostia eta Loiolako Herri Irratietan, izatekotan, bakarren bat.\n1975ean kaleratu zen liburu hau.


1. 1969-1990 euskara batua ikasliburuak hizkuntza/7/oho 0182\n2. 1969-1990 euskara batua ikasliburuak histgizarte/ii 0217\nLehenengo kasuan, adibide bat zera izan daiteke, Euskal-Herrian (Provincias del Norte) sartzeari frantses lejitimatzaile egunkarietan publikatzen den Thiersen gobernuaren ezetza, (221) espainol egoerari buruz Luis Felipek emandako hitzaldia (222) edo Metternichek Espainiako Gobernua ez onartzearren berria... (223).\n3. 1969-1990 euskara batua ikasliburuak histgizarte/ii 0217\nIngeles periodikuetan publikatzen ziren Lord-en Ganbarako berriak eta batzarre hauetan honako puntu hauei dagozkienetan:.\n5. 1969-1990 euskara batua saiakera-artikuluak azurm 0100\n6. 1969-1990 euskara batua saiakera-artikuluak i. sarasola 0098\nHasieratik hasteko, demagun Jakinek bere Liburu Sortan zenbaki berri bat publikatu duela, 25.ena gutxi gorabehera.\n7. 1969-1990 euskara batua saiakera-artikuluak j.m. torrealdai 0204\n8. 1969-1990 euskara batua saiakera-artikuluak sm 0447\nHorietako adibide bat Arturo Campion Euskaltzaindiaren sortzaile eta Manterola hil zen urte berean Gramatica bascongada publikatu zuenarena dugu.\n9. 1969-1990 euskara batua saiakera-artikuluak g. lasarte 0095\nHasierako Gabeziak, Premio Nacional de la Crítica Literaria eraman zuena; Hostoak eta Gai eta gau aldaketak, biak batera publikatuak: batak R. M. Azkue saria irabazi zuen eta besteak aipamen berezia jaso; laugarren, Derrotaren fabulak, eta, azkenik, Osinberdeko Kantoriak: azken bi hauek Pamielak argitaratuak.\n10. 1969-1990 euskara batua saiakera-liburuak azurm 0280\n11. 1969-1990 euskara batua saiakera-liburuak a.m. abate 0023\nEz da, diote, Trevijano jauna Antiguora ez dela iritsiko publikatu nahi izatea, bere proiektuak besterik badio ere, ez eta publikoak ulertzen ez dituen arazo teknikoen eztabaidan sartu nahi izatea ere.\n12. 1969-1990 euskara batua saiakera-liburuak a.m. abate 0023\n13. 1969-1990 euskara batua saiakera-liburuak a.m. abate 0023\nEL TRANVIA A PASAGES Izenburu horrekin publikatu zuen La Semanak, 1884ko Otsailaren 17an, García jaunaren proiektuari zegokion txostena, Trevijano jaunarenari kontrajarria: Hiri honentzat hain baliozkoa den arazoaren ardura haundiaz begiratuta, udalera aurkeztutako proiektuetako baten berri ematea suertatzen zaigu.\n14. 1969-1990 euskara batua saiakera-liburuak x. kintana 0129\n15. 1969-1990 euskara batua saiakera-liburuak a. zelaieta 0015\nAnai nagusi honek, 1949 ingururako nobela bat idazten du (11) Nahiz eta ez publikatu gerotxoago arte: .\n16. 1969-1990 euskara batua saiakera-liburuak a. zelaieta 0051\nGure Gabrilek Harri eta Herri publikatu zuenean, ale bat opatu zion Agurtzaneri, dedikatoria honekin: Bilbotik Laudiorako bidaia trenez egiten zuen, Orduñako tranbian.\n17. 1969-1990 euskara batua saiakera-liburuak m. onaindia 0115\n1851-II-1eko zenbakian, Parisko korrespondentzia hau publikatzen du:\nToki guztietatik ikusten dugu, Frantziak batez ere lasaitasuna galdatzen duela: Presidentak Nazio Biltzarreari igorririko mezuan deklaratzen du, Nazio Tribunatik oihartzuna dagio, (...).\n18. 1969-1990 euskara batua saiakera-liburuak siadeco 0092\n19. 1969-1990 euskara batua saiakera-artikuluak m.a. elkoroberezibar 0033\nLiburuak argitaratzearena halabeharrezko pausoa izan zen: X. Montoiak poema-liburu bat zuen; batetik bestera ibili zen non publikatuko, eta inposible.\nGauza jakina den bezala, euskal kulturako funtsezko obren egilea dugu bera, horietako zenbait Aurrezki-Kutxa Munizipalaren Argitaldariak publikatuak izan dira Obras del P. Larramendi izeneko bilduman, bere figura eta obraren ezagutzaile handi J. Ignazio Telletxea Idigoras irakaslearen zuzendaritzapeko edizio kritiko garrantzitsu batzuetan: .\n21. 1969-1990 euskara batua saiakera-artikuluak larrun 1988 0011\nAurtengo (1988) martxoan publikatu zen, izan ere, The culture of terrorism (Terrorismoaren kultura (South End Press, Boston, MA).\nBost liburu publikatu zituen Iokinek Platon-en elkar hizketetaz.\n23. 1969-1990 euskara batua saiakera-liburuak j.m. v. de mendizabal 0012\nNire eskuetan egon dira eta orain Euskaltzaindiak publikatu beharko lituzke.\n24. 1969-1990 euskara batua saiakera-liburuak azurm 0139\nNietzscheren -eko pasarte hau publikatu zuen Mirandek Igela-n: .\n25. 1969-1990 lapurtera-nafarrera saiakera-artikuluak lf 0434\nBertsuz publikatu zituen bi poema:\n26. 1969-1990 lapurtera-nafarrera saiakera-artikuluak lf 0434\nBereziki Etxahun Barkoxe ospatu du gain-gainetik, kasik piztu du, haren koblak bilduz eta Larrasquet-ekin publikatuz eta horrela bidea idekiz Haritschelar jaunaren obra handiari.\n27. 1969-1990 sailkatu gabeak egunkariak ehaa 1988 0001\n29. 1969-1990 sailkatu gabeak egunkariak xarb 0001\nGuhaurek dakigunez, Lapurdiko bost auzapez baziren gutienez prentsaurreko horretan publikatu ageriarekin bat egin zutenak, heldu baita Lapurdiko auzapezetarik %12.\n30. 1969-1990 sailkatu gabeak egunkariak j. sudupe 0001\nOso liburu gutxi publikatu da aurten.\n31. 1969-1990 sailkatu gabeak egunkariak j. sudupe 0001\nEntsaiorik ez du inork publikatu nahi.\n32. 1969-1990 sailkatu gabeak egunkariak elexp 0001\n33. 1969-1990 sailkatu gabeak egunkariak elexp 0001\nIkatz Bizi, PNV Euzkotarrak taldekoek publikatzen duten kazetatxoan, %7,80 ikusten dugu euskaraz, bizkaieraz batez ere eta gai politikoez.\n34. 1969-1990 sailkatu gabeak egunkariak elexp 0001\nLehenean edozein gai agiri izan da euskaraz, bigarrenean, publikatu duten apurñoa, kantaren bat izan da.\n35. 1969-1990 sailkatu gabeak egunkariak elexp 0001\n36. 1969-1990 sailkatu gabeak egunkariak egin 1985 0001\nNafarroan espezialista asko da komikian ari dena, baina euskaraz publikaturik deus gutxi zoritxarrez.\nIdazle batek eta berak sail batean idazlan bat baino gehiago ezin ahalko du igorri; bestalde, aldez aurretik literatur libururik publikaturik dutenek ezingo dute parte hartu oraingo lehiaketan.\n39. 1969-1990 sailkatu gabeak astekari eta hamaboskariak i. zarata 0001\nStax-soinua deitu izan zaio enpresa horrek publikatzen zuen materialari.\n40. 1969-1990 sailkatu gabeak astekari eta hamaboskariak hemen 1988 0002\nPublikatu ala ez? Hau da nazioarteko zientifikoen artean gehien debatitzen den puntua, argitara emanez gero, ondorio zientifikoen lejitimazioa lortzen baitut ikerketa horiek.\n41. 1969-1990 sailkatu gabeak astekari eta hamaboskariak j. zulaika 0001\n42. 1969-1990 sailkatu gabeak astekari eta hamaboskariak j. sarrionandia 0001\nBata, IRAULTZA SOBIETARRA ETA LITERATURA, 1975an Jakin editorialean publikatutakoa. Orain, Kriselu sailean Haranburu-Altuna editoreak hirugarren liburua argitaratu du: ERREALISMO SOZIALISTAZ deritza.\n43. 1991> bizkaiera saiakera-liburuak j. ibarra 0126\nHorrez ganera badagoz beste aldaera batzuk be, han hor hemen publikatuak.\n44. 1991> euskara batua literatur prosa j. urrujulegi 00226\n45. 1991> euskara batua saiakera-artikuluak tx. heguy 00090\nGarai berean, haur prentsa arloan, osoki euskaraz publikatuko den Xirrixta hilabetekaria plazaratuko da (4-8 urtekoentzat) eta, 1996ko urtean, Kometa bihilabetekaria (8-11 urtekoentzat).\n46. 1991> euskara batua saiakera-artikuluak j.m. arzalluz 00101\nDena den, luzeegi joko luke hiru liburu horietan agertzen den guztia puntuz puntu hartzeak eta are luzeago, berriz, aldizkarietan publikatu duen guztia errepikatzeak.\n47. 1991> euskara batua saiakera-artikuluak j. haritschelhar 0010\nHor daude ere, oraindik publikatu gabeak Chahorena eta Duvoisin-ena.\n48. 1991> euskara batua saiakera-liburuak a. gabikagogeaskoa 0009\n49. 1991> euskara batua saiakera-liburuak azurm 0535\nXIX. mendean, Iztuetaren obra batean hau idatzi zuen eskuz norbaitek, Aita Donostiak publikatu duenez el pueblo quipuzcoano carece, en verdad, de las grandes ventajas de la prensa; lo uno porque en su lengua apenas hay mas escritos que los necesarios para enseñar los principios de la religión (...).\n50. 1991> euskara batua saiakera-artikuluak j.i. basterretxea 0107\nkolektiboki hartuta, ume prentsak ehunen bat mila ale publikatzen ditu.\n51. 1991> lapurtera-nafarrera saiakera-artikuluak p. xarritton 0011\n52. 1991> sailkatu gabeak egunkariak deia 1998 00005\nenpresatxo bat sortu dugu aldizkaria ateratzeko, eta honetaz gainera argitaletxe bezala funtzionatzen dugu orain, filosofia liburuak publikatuz eta ikerketa finantziatuak eginez. Horra hor Karlos Santamariaren lan guztiari buruz eginikoa adibidez.\n53. 1991> sailkatu gabeak egunkariak dv 1999 00018\nEuskal tradizio, ipuin eta elezaharrak biltzen jardun eta gero, 1882an Etumetako basajauna publikatu zuen.\n54. 1991> sailkatu gabeak egunkariak dv 1999 00022\nOlerkigintzan ere aritzen da, eta Arabako Foru Aldundiaren Ernestina de Champourcin saria irabazi zuen, gero 1996an publikatu zen Mendearen ilunabarrean lanari esker.\n55. 1991> sailkatu gabeak egunkariak f. ibargutxi 0067\n56. 1991> sailkatu gabeak egunkariak f. ibargutxi 0067\nHil ondoren publikatu zitzaizkion lanik gehienak.\n57. 1991> sailkatu gabeak egunkariak gao 1996 1423\nHonela bada, honen bidez dei egiten diet interesatuak legozkeen guztiei Udal Idazkaritzan aurkez dezatela eskaera, publikatu eta ondorengo egunetik hasita hamabost eguneko epe barruan.\nMANUEL Olaizola Uztapide zenari buruzko artikulu sorta berezi bai publikatuko du Manuel Lasartek egunkari honetan, aste honetan hasita.\n59. 1991> sailkatu gabeak egunkariak dv 1997 0059\n60. 1991> sailkatu gabeak egunkariak egin 1991 0022\n61. 1991> sailkatu gabeak astekari eta hamaboskariak getxoberri 1998 00004\nHauek biak doakoak dira eta herriko etxeetara eta toki publikoetara banatu egiten dira; agorrilekoan berriz ez da inongo berripaperik udalekorik publikatzen.\n62. 1991> sailkatu gabeak hilabetekari, noizbehinkariak,..... ttipi-ttapa 1994 0007\n63. 1991> zuberera saiakera-artikuluak i. borda 00012\n64. 1991> zuberera saiakera-artikuluak j-l. davant 0062\nHanixko, zoritxarrez, galdû dira, eta besteak pûblikatû gabe daude, zonbait phûrû Bibliothèque Nationale delakoan.


Diplomazia - Berria.eus\n"Diplomazia" bezala etiketatutako albisteen zerrenda\nJohnsonek migrazio plana defendatu du Ruandan\nErresuma Batuko lehen ministroak kritikoei egotzi die «kondeszendentziazko jarrera» izatea. Agintariak Ruandaren aurrerapen sozialak goraipatu ditu\nBruselak beste bi arau-hauste prozedura hasi ditu Erresuma Batuaren kontra\nTxinak Errusiari babes ekonomikoa handituko dio\n«AEBek 'hemen ez zara sartuko' esanda ere, Txinak ez du etsiko»\n2022ko ekainak 10\nWashington kezkatuta dago Pekinek geroz eta influentzia handiagoa duelako Latinoamerikan. Kasurako, Asiako potentziak harreman estua du Argentinarekin: otsailean 50 urte bete ziren harremanetan hasi zirenetik.\nAljerrek Madrilekin zuen adiskidetasun ituna eten du\nMalaita, independentzia gogoetagai\nSalomon Uharteetako Gobernuak Txinarekin segurtasun akordio bat egin izanak eta aliantzak aldatu izanak autodeterminaziorako grina piztu du uhartedi horretako irlarik garrantzitsuenean.\nUrkulluk eskatu dio Madrili «plurinazionalitatea» onartzeko\n2022ko maiatzak 30\nEusko Jaurlaritzako lehendakari Iñigo Urkullu Korsikara bidaia ofiziala egiten ari da. Bertako agintari politiko eta gizarte eragileen aurrean, Madrili zuzendu zaio: «Estatuari dagokio behar bezala irakurtzea garai berri hau, bere aniztasuna eta pluraltasuna onartzea, eta estatuaren eredu berri bat planteatzea».\nTxinak Pazifikoan dituen asmoez ohartarazi du Australiak\nAustraliako Atzerri ministroak uharteei eskatu die azter ditzatela Pekinek eskainitako akordioaren «ondorioak»\nTxinak segurtasuna handitzeko akordioa lortu nahi du Pazifikoko hamar herrialderekin\nAEBek, Indiak, Japoniak eta Australiak egozten diote Pekini Indopazifikoan 'statu quo'-a aldatu nahi izatea. Ohartarazi dute eskualdean ezin dela Errusiak Ukrainan egindako inbasioaren «antzekorik» gertatu\nTxinaren arabera, ez du baserik ezarriko Salomon Uharteetan\nUhartediko oposizioak kezka agertu du, Pekinekin egindako ituna zertarako baliatuko duten\nTxinaren eta Salomon Uharteen arteko itunak «ez du beste alderik jomugan»\n2022ko apirilak 20\nPekinek eta Honiarak segurtasun lankidetzako akordio bat sinatu dute. Etxe Zuriaren ordezkaritza bat asteon joango da Ozeaniako uhartedira\nTxinaren eta Salomon Uharteen arteko segurtasun itunak kezka eragin du Ozeanian\nAustraliak uhartediko gobernuari eskatu dio berriz pentsatzeko Pekinekin sinatu nahi duen ituna. Irla multzoko agintariak argudiatu du harremanak «askotarikotzen» ari direla\nBidenek hitzeman du laguntza handiagoa emango diola Ukrainari\nAEBetako presidentea Zelenskiren gobernuko Atzerri eta Defentsa ministroekin bildu da Varsovian. Errusiak bi misil jaurti ditu Lviven, eta erasoekin jarraitu du Mariupolen eta Txernobyl inguruan\nXi Jinping: «Gatazkak eta konfrontazioak ez diote inori mesederik egiten»\n2022ko martxoak 18\nAEBek Txinari eskatu diote «ardura hartu» dezala Errusiak beste bide bat hartzeko. Putinek Kievi egotzi dio «errealistak ez diren proposamenak» eramatea negoziaziora, Errusiaren «operazio militarra» zapuzteko.\nGerra saihesteko erantzun «baliagarri bat» eskatu dio Macronek Putini\n2022ko otsailak 7\nFrantziako presidentearen arabera, gaur Moskun egindako bilera lagungarria izan daiteke tentsioa baretzeko eta Europa ekialdean segurtasuna bermatzeko. «Segurtasun bermeei buruzko krisia» konpontzeko egiten ari diren ahaleginak eskertu dizkio Putinek\nBidenek esan du Macronekin «baldar» jokatu zuela itsaspekoen auzian\nMacronen ustez, atzera harremana sendotzeko abiapuntua izan liteke barkamen eskaera. Elkarren arteko lankidetzaren garrantzia nabarmendu dute Frantziako eta AEBetako presidenteek


Kanpotik begiratu? • ZUZEU\nKanpotik begiratu? –\nFermin Etxegoienen Autokarabana liburua irakurri dut, harriduraz irakurri ere. Perfekziotik urrun egonagatik, txinparta askoko liburua da, zertzelada ederrak dituena, distiratsuak. Ideologikoki ‘alde’ egon ez arren, errespetuz jaso nituen bertan gordetako hainbat iritzi, euskarari buruzkoak adibidez, probokatzaileak eta azalekoak nire gusturako, baina errespetagarriak, eta fikzioaren testuinguruan ongi txertatzen zirenak. Idazle ezohikoa da Etxegoien, eta niri, ohiko idazleen galbahetik mundua ikusten dudan honi, zalantza asko sortu zizkidan bere liburuak. Katerik gabeko testua, hala definituko nuke, konplexurik gabea, eta, beraz, ongi hegaz egiten duena. Ez lagunei, ez kritikoei, ez idazleei: inori ez dio begiratzen liburuak, inori ez dio araurik edo molderik zor… hain da ezberdina, ze oso indartsua suertatzen baita, nobedosoa. Horrek zera pentsarazi lezake: zeri begira bizi gara idazleok? Norentzako idazten dugu? Noren beldur? Zeren izu? Azkar erantzun genezakeen, betiko errezeta erabiliz: ezetz, guretzako egiten dugula, guk nahi erara: gezurra!\nEuskal literatura, nire ustez, formari begira bizi da. Asko kostatzen zaigu esaldi soilak erabiltzea, hizkuntza laua. Goi-mailako literatura izaten dugu maiz helburu, geure buruari natural hitz egiteko eskubidea ukatuz. Esaten ari naizen hau ustea da, noski, errezeloa, sentipena, baina Autokarabana irakurri ahala indartzen joan zaidana, hain justu horrexegatik, Autokarabanak ez duelako halako loturarik batere. Lastre gabe dabil, eroso, airos.\nDenok hala idatzi behar dugunik ere ez naiz esaten ari. Bakoitzak bere estiloa du. Baina ongi dago kilate askoko nobelak halako moldez ondu daitezkeela ikustea, bati baino gehiagori beldurrak uxatuko baitizkio. Hitz batean, paradigma polita da, zurruntasun gramatikalarekiko eta alferrikako apaindurekiko beste muturrean koka dezakeguna, bien arteko erdibide bat aurkitzeko egokia.\nLiburua bezain deigarria egin zait, ordea, liburuari buruz Javier Rojok idatzi duen kritika, eta batik bat esaldi bat: “Alaba bat dauka, eta banatuta dago gizona, eta, kanpotik begiratuta behintzat, patetiko xamarra dirudi bere jokaerak”. Kanpotik begiratuta? Esaldiari ertz guztiak begiratu arren, ezin dut liburu bat (eta are gutxiago pertsonai bat) barrendik begiratzeko modua asmatu; “kanpotik” begiratu? Halabeharrez! Fikzio bat nola begiratuko dugu, ba, barrendik? Norbaitek erantzuna balu, esan diezadala. Akaso beste paradigma baten aurrean egon gintezkeen, nahiz eta inor ohartu ez… ezta kritikoa bera ere!\n(Javier Rojok eta H. Etxeberriak ere idatzi dute liburu honi buruz)\nEtxegoien, kritika, kultura-ondarea, literatura, paradigma\n5 pentsamendu “Kanpotik begiratu?”-ri buruz\nBixente 2009-12-10 23:56\nEz bakarrik Javier Rojok eta Hasier Etxeberriak. Lehenbizi, Hasierrek eta gero Rojok, bai, baina bien artean (Berrian, urriaren 25ean) bertze batek uste izan zuen komentariorik merezi zuela Etxegoienenak. Badakit ez zitzaiola bereziki gustatu egileari komentario hori, eta egileak jakinen du zer espero zuen, baina ez dut uste hain iruzkin negatiboa izan zenik, ezta hurrik ere, nahiz eta iruzkingileak ez zuen aurkeztu kanpaiak jotzen hasteko moduko eleberri gisa. Aski duina, nolanahi ere, komentario bat merezi izateko.\nZuZeu 2009-12-11 08:00\nBixente Serrano Izkorena, Urriaren 25eko hori, ez dugu esteka jartzeko moduan aurkitu.\nBide batez, esan dezagun, Katixa Agirrek ere aipatu zuela: http://paperekoa.berria.info/iritzia/2009-11-14/006/003/Hemeroteka._Miretsi_&_gorrotatu.htm\nBixente 2009-12-11 13:58\nHor dago Serrano Izkoren kritikara nola heldu. Gune berean gaur bertan zintzilikatu dute beste kritika bat, Garan aterata.\nKatixa Agirre: habitat berria » Blog Archive » Autokarabanaz dator Fermin Etxegoien Santutxura 2009-12-15 21:40\n[…] zerbait liburu horrek” idatzi du Lander Garrok berriki. Zer ote da? Irakurri duzu zuk? Zer iruditu zaizu? Zer galdetu nahiko zenioke Etxegoien […]\nzuzeu.com — Etxegoienen liburuaz kritikak esan zuena 2010-10-25 11:15\n[…] Lander Garro, Zuzeu, 2009-12-08 […]


Iruñeko dantzarion agenda Sanferminetarako — dantzan.eus\nHemen zaude: Hasiera › Komunitatea › Duguna - Iruñeko dantzariak › Iruñeko dantzarion agenda Sanferminetarako\nIruñeko dantzarion agenda Sanferminetarako\nOrdu batzuk baino ez dira falta iruindar guztiak dantzariz jantzi -izan ere jantzi zuri-gorria ez al da dantzari jantzia finean?- eta gure urtea bitan banatzen dituzten bestak har daitezen. Besta egun horietan dantzatzeko, batez ere, sortu zuen Iruñeko udalak gure taldea eta beraz, badugu zer egina heldu den egunetan. Hona Iruñeko dantzarion agenda Sanferminetan:\nUztailak 6, asteazkena, 13:30, Foruen plazan: Iruñea eta Iruñerriko dantza taldeon emanaldia (Eltziegoko eta Luzaideko dantzak).\nUztailak 7, osteguna, 9:45, Udal plazatik: Prozesioa eta ondotik, emanaldia udal plazan -14:30 inguruan- (Durangaldeko dantzari-dantza eta erregelak).\nUztailak 8, ostirala, 9:30, Iruñeko erraldoi konpartsak bisita eginen digu eta balts bat eskaini.\nUztailak 9, larunbata: Duguna eguna. Bazkaria eta gero gerokoak...\nUztailak 10, igandea, 11:00etan Gazteluko plazan: Jauzien jaia, Duguna-ko musikarien doinuekin. 18:30etan San Jose plazan, Boiseko (AEB) dantzarien emanaldia\nUztailak 11, astelehena, Errekoletak plazatik: Txikien eguneko kalejira-dantzaldia - 12:00etan emanaldia Gazteluko plazan-.\nUztailak 12, asteartea, Zaldiko Maldikon: Atun-jana, Dugunako musikariek girotua\nUztailak 14, osteguna, 10:45etan Udal plazatik: Zortizurrena. Ondotik -13:30ak inguruan- emanaldia Udal plazan bertan.\nIruñeko dantzarion agenda baino, Iruñeko dantzari batzuen genda da hori, ezta? Zuena alegia.\nIruñeko zeremonialetan dantzatzen dugun dantzariak izaki, gure taldea izendatzeko baliatu izan den izenetako bat da, Migel Jabier Urmenetak, Jimeno Juriok, Leocadio Muro Urrizak... erabilia, besteak beste. Eta guk ere erabiltzen dugu, jakinda, bistan da, Iruñean beste dantzari asko dagoela.


Teknologiaren garapenarekin, Touch All in One Kiosk-en sorrera jendearen bizitza erosoagoa eta adimentsuagoa da. Hala ere, teknologia bi ertz ezpata da. Produktuen kopurua gero eta handiagoa izanik, merkatua kaotikoki agertzen hasten da, eta gero eta produktu gehiago azaleratzen dira, kalitatea irregularra bihurtuz.\nBeraz, nola aukeratu dezakezu kostu-eraginkorra den gailua?\n1. LCD Ukipen Pantaila\nLCD Ukipen pantaila makinan maiz erabiltzen da eta, beraz, bere kalitatea funtsezkoa da. LCD pantailako jatorrizko marka ezagunaren prezioa apur bat handiagoa da, baina ikusmen eta ukimen efektuak guztiz desberdinak dira. Erabilitako garaian LCD kalitate eskasa da makina osoaren porrota. Ez hori bakarrik, ukipen pantailaren kalitatea ere pantailaren gakoa da. Gaur egun, merkatuan ukimen erresistentea, ukimen gaitasuna eta infragorria daude. Ospetsua infragorria multi-touch da, ukipen-sentsibilitatea nahiko altua da eta ukipen kapaziboa ere oso ona da. Erabiltzaileek beren xede eta eskakizunen arabera aukeratu beharko dituzte aukerak egiterakoan.\n2. Produktuaren errendimendua\nMakina bat erabilera onaz gain, bere errendimendua eta produktuaren eraginkortasuna bereziki garrantzitsuak dira. Ukitu integratutako makina ordenagailua eta pantaila integratzen dituen produktu gailua da, eta dagokion softwarea erabiltzaileen beharrak asetzeko konfiguratuta dago. Ondoren, egiaztatu lehenik gailuaren distira, ebazpen eta erantzun denbora eta ostalariaren konfigurazioa erosterakoan. Bigarrenik, egiaztatu ukipen softwarearen funtzioa, gure benetako beharrak asetzen dituen ikusteko.\nBezeroarentzat, erosketa ez da gailu soil bat, erosketa ukitu profesionaleko kioskoaren fabrikatzailea da. Hori dela eta, prozesu honetan, fabrikatzailearen zerbitzuaren kalitatea guztiz aztertu behar dugu, etorkizuneko erabilera prozesuan kezkarik ez dela ziurtatzeko.\nLaburbilduz, alderatzeko puntuaren hiru atalekin konbinatuta, produktu kostu eraginkorreko ekipamendua erosiko dugu zalantzarik gabe.


Interneteko https://www.fondoseuropeos.hacienda.gob.es/sitios/DGFC/es-ES domeinuaren jabetza Estatuko Aurrekontuen eta Gastuen Idazkaritzarena, azken honen zuzendaritza-zentroena eta Estatuko Administrazioko Kontu-hartzailetza Nagusiarena da. Domeinu honetan, multzo honek Aurrekontuen Administrazio izena hartzen du.\nCookie teknikoak, webgunea osatzen duten orrialdeak behar bezala ikustea eta funtzionatzea eragiten dutenak. Adibidez, nabigatzeko erabiltzen den gailuarekin saio bat eratzeko aukera ematen duten cookie-ak.\nCookie estatistikoak Google Analytics. plataformaren bidez lortzen dira. Google Analytics plataformak egiten duen cookie-en erabilera kontsulta dezakezu honako esteka honetan: Google Analytics plataformaren cookie-en erabilera webguneetan..\nAurrekontu-administrazioaren atariek Datuak Babesteko Espainiako Bulegoak emandako cookie politikari buruzko legezko erregulazioa eta gidalerroak betetzen dituzte.


Cecilia Gilarte idazlearen eleberri argitaragabea : Hamaika Bide Elkartea\nRenacimiento Argitaletxeak, bere Erbesteko Liburutegian, idazle tolosarraren orain arte argitaratu gabe zegoen nobela argitaratu du. Izenburua Los nudos del quipu du eta erbesteari buruzko trilogia bat ixten du; beste bi liburuak hauexek dira: Cualquiera que os dé muerte (1969) eta La soledad y sus ríos (1975). Eskuizkribua familiaren artxiboan gordeta zegoen. Edizioa Manuel Aznar Soler kritikoarena izan da eta Ana Mary Ruizek paratutako bibliografia luzez osatzen da.\nLos nudos del quipu, antza, 1968ko ekainaren 20 bukatu zen. Eleberriaren izenburua inka herrien tradizio batetik dator; inkek, espainiarrek Ameriketara Joan baino lehen, korapiloen bitartez gertaera historiko nagusiak gogoratzen zituzten, kipuak.\nNobelak Ana Maria Izagirreren historia kontatzen du, emakume errepublikano eta Mexikon erbesteratua. Emakume honen eta haren familiaren historiak elementu tragiko asko ditu. Protagonista alargun gelditu zen trafiko istripu baten ondorioz; haren bi semek, bestetik, bide desberdinak aukeratuko dituzte: bata Kubara joango da, iraultzaren alde borrokatzeko; bestea, haren fede erlijiosoari jarraituz, Espainiara itzuliko da.\nHistoria 1944tik 1959ra doa eta gerra eta erbesteko oroimen asko biltzen ditu. Liburu honen edizioa Cecilia G. Gilarte (Tolosa 1915-1989) mendeurrenarekin batera egin da, Tolosako Udalaren diru-laguntzaz.\nCecilia G. de Guilarte:\nEdizio eta hitzaurrea: Manuel Aznar Soler\nBiblioteca del Exilio, 52.zk.\nSevilla: Editorial Renacimiento, 2015.\n478 or. ISBN: 978-84-16246-90-8


Latxartegi futbol zelaia, gure munduaren erdigunea\n19 uztaila, 2021 Erretratua 645\nLander Zabaleta • Legazpi\n1970eko hamarkadan Legazpin jaio ginenok gogoan izan dugu oraindik herriaren erdian kokatua zegoen futbol-zelai hura. Haren inguruan hazi ginen umeontzat, gainera, munduaren erdigunea zen, haren inguruan aurrera eramaten baikenituen gure denborapasa gehienak.\nEtxetik oso eroso ikusi genitzakeen hamaika entrenamendu eta partida, eta noski, nola ahaztu noizbehinka baloikada batek etxeko kristalen bat apurtzen zueneko iskanbila. Zelaia bera bizikletan ibiltzeko oso toki aproposa zen eta miniaturazko kotxeentzako zirkuitu ezin hobeak egin zitezkeen, ura eta zelaiko itsas-hondarra laua uzteko makila erabiliz. Haizeak eta euriak zelaitik hondar asko eramaten zutenean, ez dakigu zein lekutik hainbat kamioikada itsas-hondar iristen ziren eta futbol-zelaian hainbat pilatan uzten zituzten; hura gozamena haiek bizikletaz gainetik pasatzerakoan eta hondarraren artean itsasoko malkorrak aurkitzean…\nFutbol zelaiaren ondoan ikastola zegoen, eta honek albo batetan lorategia zuen, 10 pinu izugarrirekin; horien azpian, bizikletentzako ibilbide dotore bat zegoen.\nBeste aldean ikastolaren patioa zegoen, eta honen mutur batetan, Ezkerraren taberna zaharra, 5 pezetako gaseosekin eta asteburu eguerditan aldamenean zuen bolatokiak ematen zion giro bereziarekin. Bola jokoak beti izan ditu jarraitzaile asko herrian.\nBolatokitik aurrera, ikastola atzeko frontoia (zenbat frontenis, pilota eta futbito partida!), eta honen errebotearen bestaldean, futbol-zelaiko «kaseta»; zikina, zaharra eta ziur ur berorik ez zuena!\nKasetak bere ondoan zikinkeriaz beteriko txoko luze bat zuen; han ibiltzen ginen altxorren bila edo ahal zenari sua ematen… Bertan ere, harri kozkorrak paretatik kolpeka ateratzen genituen «meategia» zegoen, eta honen gainean, talai baten gisan, zapaburuen putzua.\nGoraxeago San Martin auzoko zelaia (kondairak dio bertan zizak biltzen zirela), eta haren parean Itxaropen auzoko zelai mitikoa, udan kilkerrak harrapatzeko aproposa zena eta neguko elurteetan herriko eski estazio inprobisatu bilakatzen zena.\nAuzoko bilgune garrantzitsua\nHandik jaitsita, Kultur Etxe inguruko zokoak beti ziren interesgarriak, eta nola ez, futbol zelaitik metro batera, ikastolaren kontrako aldean, Eslesa zinema zegoen. Bud Spencer eta Kungfu-ren pelikulak ikusi ondoren nor ez zen zinematik ateratzen horien kolpeak imitatu nahian?\nZinema aurreko bankuak ziren auzoko bilgune garrantzitsuena; han joaten zen ordu piloa kontu kontari…\nEta eguraldi txarra eginez gero, han, bestaldeko kornerraren parean, aitonaren «bodega» geneukan, aitona zenaren txokoa, arotza izan zeneko erreminta eta traste zaharrez beteta, bertan mahai handi bat eta aulkiak genituen, beste askorik ez, izan ere, denborapasarako beste askorik ez baikenuen behar garai haietan.\nAmaitzeko, esan beharra daukat, basati xamar hazi baginen ere, azkenerako ez garela oso okertuak atera… Edo bai?\n« Gorka Azkarate: Aizkorriko tontorretik begira\nAgian oso azkar ahaztu zara nitaz? »


10ml 30ml 50ml Kopako beira botila kosmetikoa olio esentziala betetzeko botila - Npoat.com\nE-Likidoak neurtzeko sistemak pistoi batetik peristaltikotik egon daitezke. Gure betetze sistemek aukera ugari eskaintzen dizkizute: makina erdi-automatikoak izatetik, eskalatzeko, maila ertaineko bitarteko automatikoak eta likidoak betetzeko, tapizatzeko, estutzeko eta etiketatzeko soluzioak. Ildo osoa ere eskaintzen dugu pegatinak etiketatzeko makineria, mahuka etiketatzeko makineria eta kartoizko makineria barne.\nERABILTZEKO ERABILTZEKO MAKINA EZAUGARRIAK\nModel np-2 np-4 Vape olio makina hau zure eskariaren arabera pertsonalizatu daiteke\nBetetze-barrutia 10-100ml 10-100ml\nBetetze mota Ponpa peristaltikoa edo pistoia Ponpa peristaltikoa edo pistoia\nZehaztasun betetzea % ≥99 % ≥99\nPase-tasa % ≥99 % ≥99\nEdukiontzi mota Beira, plastikoa eta metala Beira, plastikoa eta metala\nEnergia hornidura 220V, Fase Bakarrekoa, 50HZ 220V, Fase Bakarrekoa, 50HZ\nPisu garbia 500kg 600Kg\n1) Egitura sinplea, instalazio eta maintze erraza.\n3) Gelditze automatikoko funtzioa, betetzerik ez badago, barneko tapoirik ez dago trenbidean, automatikoki gelditu daiteke\n4) Medikuntza likidoa ukitzen duen zatia 316 edo 304 material herdoilgaitzaz osatuta dago, betiere GMP araua betetzen du.\n5) Mikrokomputagailuen ezarpena, PLC kontrola, ukipen pantailaren funtzionamendua, funtzionamendu errazarekin funtzionatzeko erraza.\nMakina hau botila biribilerako, lata, lata eta abarrentzako etiketatzeko aplikatzen da. Itsasgarrien etiketa hartzen du.\nSaltzaileak ziurtatu sistema osoa eskatutako ahalmena lor dezakeela, Erosleak onartu eta lankidetzan aritzea sistema osoaren azken probak gainditzeko.\nSaltzaileak gune osorako instalazioa hornitzen du, baina aldi honetan hegazkinak, elikagaiak, hotela eta itzultzailea barne tasak barne, tasak Erabiltzaileak ordaindu beharko ditu, diru-laguntza 80USD / eguneko da.\nSaltzaileak sistemaren erabilpen-bizitza osorako laguntza teknikoa eskaintzen du, estalkiaren makina eta prozedurak barne.\nD-ordezko piezen hornidura:\nSaltzaileak higadura azkarreko piezak makinari hornitu beharko lizkioke, Erosleak gehiago erabiltzen laguntzeko. Kalitatea bermatzeko aldian, Saltzaileak doan hornituko ditu zatiak, higadura erraza duten piezak izan ezik edo eragiketa okerrak eragindako kalteak izan ezik. Berme-aldia igaro ondoren, Saltzaileak erabiltzaileak makinaren bizitza osorako behar dituen pieza guztiak hornituko ditu kostuan.\nTamaina 2200mm (L) * 1400 (W) * 1900 (H)\npisu 0,5 T\nEnbalatzeko xehetasunak Pakete normala zurezko kaxa da. Europako herrialdeetara esportatzen baduzu, zurezko kutxa fumigatu egingo da. Edukiontzia tigreagoa bada, pelikula erabiliko dugu paketatzeko edo paketatzeko, bezeroen eskaera bereziaren arabera.\n10ml botila betetzeko makina, 30ml botila betetzeko makina, Olio Esentziala betetzeko makina


PSE EUSKADI: Dokumentuak: OSOKO ZUZENKETA hau aurkezten diote legez besteko proposamenari, Euskadin bizi den biztanleriak Osakidetzaren bidez osasunerako irisidea izateari buruz. Horretarako, indarrean dagoen Erregelamenduaz baliatu dira. [11/11/02/01/0229]\n2017 IRA 20 • ZUZENKETAK\nOSOKO ZUZENKETA hau aurkezten diote legez besteko proposamenari, Euskadin bizi den biztanleriak Osakidetzaren bidez osasunerako irisidea izateari buruz. Horretarako, indarrean dagoen Erregelamenduaz baliatu dira. [11/11/02/01/0229]\nBehean sinatzen duten legebiltzar-taldeek honako OSOKO ZUZENKETA hau aurkezten diote legez besteko proposamenari, Euskadin bizi den biztanleriak Osakidetzaren bidez osasunerako irisidea izateari buruz. Horretarako, indarrean dagoen Erregelamenduaz baliatu dira. [11/11/02/01/0229]\nEusko Legebiltzarrak, beste behin ere, Espainiako Gobernuari eskatzen dio berehala bertan behera utz dezala 16/2012 Errege Dekretua eta errespetatu dezala Euskadiko Autonomia Erkidegoaren eskumen-eremua osasun alorrean.\nHalaber, Eusko Jaurlaritzari eskatzen dio bere eskura dituen neurri politiko, juridiko eta ekonomiko guztiak hartzen jarrai dezala, beharrezko neurriak ezarri ahal izateko, Euskadiko Autonomia Erkidegoko pertsona guztiei osasun arreta publikoa, kalitatezkoa eta izaera unibertsalekoa bermatze aldera.\nOsakidetzaren lan-eskaintza publikoan eta pertsonal-politikan atzemandako irregulartasunak argitzeko ikerketa-batzorde berezia\nTolosaldeko Erakunde Sanitario integratuaren eraketaren ezaugarriak adosteko mahaia sortzeari buruz


Lemoizko Udala - Prozeduren zerrenda\nEzkontza zibil baten ospakizuna eskatu ahal izango dute araudi zibilak zehazten dituen betekizun guztiak batzen dituzten pertsona guztiek. Gainera ospakizuna prestatzeko beharrezko dokumentazioa aurkeztu beharko dute ezkontza ospatu baino lehen Erregistro Zibilak aipaturiko betekizunak betetzen direla berresteko.\nAldez aurretik, interesdunek ezkontzaren ospakizunaren aldeko auto bat lortu behar izango dute Erregistro Zibilean. Behin Erregistro Zibilaren aldeko autoa lortuta, prozedura hau hasi eta dagokionean dokumentua eskabideari erantsiko zaio.\nUdaletxeak, bere aldetik, ezkontzarekin erlazionaturiko dokumentazioa Erregistro Zibileko Epaile arduradunaren eskutik jasoko du. Dokumentazio jaso ondoren ezkontzaren eskaera dagokion erregistro-liburuan idatziko du.\nAzkenik, Udaletxeak ezkontza-ospakizunaren data eta ordua jakinaraziko die ezkongaiei behar adina aurrerapenarekin.\nProzedura honen arabera interesatuak Udalari bere titulartasuneko gune publiko baten lagapena eskatuko dio ekitaldi bat ospatzeko. Ekitaldia ez da ordena publiko, ordenamendu juridiko edo herritarren segurtasun eta osasungarritasunaren aurkakoa izango.\nEskaera onartzen bada, interesdunak ordaindu beharko duen tasa kitatuko da eta, posible bada, instalazioa edo gunea eskatutako baldintzetan lagako da.\nSalmenta Ibiltari Postua Azoka Txikian\nIzapide honen bidez interesdunek Azoka Txikian salmenta posturako baimena eskatuko dute.


Gurpila - ZientziaEus\n1996/10/01 Irureta Azkune, Onintza Iturria: Elhuyar aldizkaria\nHistoriako uneren batean norbaiti otu zitzaion objektu biribil bat pirritan errazago mugi zitekeela objektu zapala arrastaka baino. Tramankulu biribil hori noiz eta non sortu zen eta sortzailea nor den ez dakigu, baina ordutik gizakiari neke ugari arindu dio gurpilak.\n“Euste-puntu bat eman eta lurra mugitu egingo dut.” Arkimedesek esan omen zuen esaldi hori. Arkimedesen ustez, oso indar gutxirekin, energia handiak beharko lituzketen lanak egitea teorian posible zen. Eta hori guztia makina bakunak deiturikoei esker; gurpila makina horien aplikazioetako bat besterik ez da.\nItxura denez, gurpila Mesopotamian erabili zuten lehen aldiz. Orduz geroztik, era guztietako makinatan ikusi ditugu gurpilak. Garai bateko karroza dotoreak zein automobil modernoenek gurpilak beharrezkoak dituzte. Noria eta gorua ere, azken finean, gurpilak dira.\nBiraka ikusten dugun hori tresna sinplea bada ere, gizakiarentzat asmakizunik garrantzitsuenetarikoa izan da, zalantzarik gabe.\nGurpilaren lehen erabilera zein izan zen, ordea, zalantzan jarri ohi da batzuetan. Askoren ustez, enbor-mordoa lurrean jarri eta gainean irristaka zama eramatea, horixe da gurpilaren sorburua. Alabaina, gurpila bide horretatik datorrela ustea ez da zuzena. Gurpilak ardatza behar du horren inguruan bira egiteko eta era horretako lehen saiakera buztinlariaren tornua izan zela baieztatu dute arkeologoek. Beraz, lehenengo eltzegileak eta ondoren, garraiorako erabili zuen gizakiak gurpila.\nGarraioan aurrerapen itzela egin zen gurpilari esker. Herri batetik bestera salgaiak garraiatzea errazagoa zen eta herri osoek migratu zuten hirietara, han elikagaiak zein lehen mailako hornigaiak eskura baitzituzten.\nHistoriako lehen gurpilak, bai buztinlariak erabilia bai garraiorako gurpila, biak ere zurezkoak ziren eta gure eskuetara ez da aztarna bat ere heldu, usteldu egin baitira. Hala ere, egurrezko tornuak ezagutzen zituztela ziurta daiteke, aurkitu diren buztinezko ontziak gurpil horretan egin zirela argi baitago. Mesopotamian aurkitu zituzten tornuan egindako buztinezko lehen objektuak, gutxi gora-behera K. a. 3.500 urtekoak. 250 urte geroago, buztinezko oholtxo batean gurpildun gurdia marraztua agertzen da. Ordura arte, tornuan egindako ontziak eta gurpil marraztua aurkitu ziren, baina gurpilaren froga fidagarriena Mesopotamian, K.a. 3.000-2.000 urtean aurkitu zen: lehen gurpilaren arrastoak, hain zuzen ere. Zurezko xaflek osatzen zuten gurpila eta uste denez, ardatz baten inguruan biratzen zuen.\nGurpila bere sorlekutik Ekialde Ertainera arin hedatu zen, baina bitarte horretan ez zen gurpila ezagutu Asiako hegoekialdean, Saharatik hegoalderako Afrikan, Australasian eta Polinesian. Ameriketan, aldiz, gurpila asmatu zuten, baina ez zuten erreminta gisa erabili. Arkeologoek Mexikon aurkitu zituzten zeramikazko lanetan, esaterako, animaliak gurpilen gainean jolasean agertzen dira. Badirudi, beraz, jostailu legez erabili zituztela gurpilak eta ez lanabes gisa. Gurpilaren ezagutzak betidanik sailkatu izan ditu zibilizazioak eta gurpila ezagutzen ez zuen gizartea gutxietsi izan da. Hala ere, kolonaurreko kultura amerikarrak garapen artistiko eta tekniko altua lortu zuen, nahiz eta gurpila ezagutu ez.\nGurpilaren kronologiari jarraiki, hurrengo berrikuntza K. a. 2.000 urtean heldu zitzaigun: zura baztertu eta metalezko hagunak erabiltzen hasi ziren orduan.\nGero eta sendoagoak eta azkarragoak ziren gurpilak, materialari eta itxurari garrantzi handia ematen zitzaien. Guretzat hain ezagunak diren erradioak K. a. 2.000 urtean asmatu zituzten Mesopotamian. Gurpilen funtzioak oso ugaritu ziren horrela, erradiodun gurpilak askoz arinagoak baitziren. Handik 500 urtera egiptoarrek lau erradioko gurpila erabili zuten gerra-gurdietan. Zortzi erradiokoa erromatarrengandik heldu zitzaigun handik mila urtera. Ez zen erradio-kopuruaren gehitze hutsa izan, ordea: gaurko bizikletetan bezalaxe, erradioak gurutzatuta jarri zituzten. Gurpil-diseinu hori izan zen, hain zuzen ere, gaur egungo garraiobideetan erabiltzen den gurpilaren aurrekaria.\nAldaketa horietatik at, ez zen berrikuntza garrantzitsurik izan mende askotan. 1870ean egin zen aurrerapauso handia: bizikletetarako gurpil metalikoa egin zuten.\nArdatz baten inguruan biratu zuen lehen pieza zirkularra buztinlariaren tornua izan zela esan berri dugu. Ondoren, zamak batetik bestera eramateko garraio-mota berriak sortu ziren gurpilei esker. Lehenengo, gurdiei ezarri zizkieten gurpilak. Gurditik hasi eta denboran zehar, bizikletek, motoek, automobilek zein treneko bagoiek era bateko edo besteko gurpilak erabili dituzte. Merkatura atera zituzten autoen lehen gurpilak zurezkoak ziren eta ardatza metalezkoa zuten. Hurrengo urratsa burdinazko gurpila izan zen. XX. mendeko 30eko hamarkadan altzairuzko xaflak erabili ziren gurpiletarako. Gaur egun, magnesioaren eta aluminioaren arteko aleazioa erabiltzen da, batik bat, kirol-automobiletan.\nGarraioak eta buztinlariak ez dira, ordea, gurpilaren aurkikuntzaz baliatu diren bakarrak izan. Esate baterako, artilea iruteko gorua gurpila da azken finean. Gari edo arto aleak ehotzeko, esklabu edota animaliez baliatzen ziren hasieran, baina laster ikasi zuen gizakiak naturaz baliatzen. Haize-errotak eraiki zituzten hasieran eta gero, ur-errotak edo gurpil hidraulikoak. Alea errotetan gurpil artean ehotzen zen. Denbora igaro ahala, gurpil hidraulikoa ehotzeko ezezik, ehuna jotzeko, zerra mekanikoei eragiteko eta beste zereginetarako ere erabili zen.\nUra ibaietatik eta erreketatik ateratzeko, berriz, noria erabiltzen zen. Horiek ere, gurpil galantak dira. Erloju mekanikoetan ere gurpil horzdunak ditugu.\nSinplea da gurpila, baina joku handia ematen du. Nonahi topa dezakegu.\nBira eta bira egiten du gurpilak, kontrako mugimendurik eragin ezean, beti norabide berean eta abiadura aldatu gabe. Zergatik?\nGurpilaren fisika ulertzeko hiru hitz-gako aipatu behar dira: prezesioa, inertzia eta indar zentrifugoa.\nPrezesioa gorputz birakari baten ardatzak kanpo-indar baten eraginez egiten duen higidura da. Lurraren gainean zuzen biraka ari den zibari biratze-ardatzean kanporantz indar egiten badiogu, zibak indar horrekiko elkarzut den norabidean erantzuten du eta ardatzak jatorrizko posizioaren inguruko higidura hartzen du, alderantzizko konoa deskribatuz. Azken finean, gorputz birakariak bere ardatzaren posizioa ez aldatzeko erresistentzia eragiten duela esan liteke. Horri efektu giroskopikoa ere esaten zaio. Gurpilaren kasuan orobat gertatzen da eta biratze-planoa aldatzeko erresistentzia horri esker uler daiteke zergatik bizikletaz abiadura zenbat eta handiagoa den, oreka errazago gordetzen den. Bizikleta gainean geldirik egotea oso zaila da, higidurarik (eta beraz, prezesiorik) ezean, gurpilari eragiten dioten kanpo-indarrei aurka egiteko sistemak ez duelako berezko erantzunik.\nInertzia gorputz batek bere abiadura berez aldatu ezin izatea da. Kanpo-indar baten eraginik izan ezean, geldirik dagoen gorputza ez da higituko, edo higitzen ari dena betiere abiadura konstantez higituko da. Behin edo behin guztiok bultzatu behar izan dugu autoa abian jartzeko. Ez da erraza izaten lehenengo mugimendua, baina behin abian jartzean, pixka batean behintzat ez da geldituko, nahiz eta guk berriz ez bultzatu. Horri inertzia deitzen zaio. Inertzia dela eta, objektuak bere abiadura aldatzeko erresistentzia jartzen du. Objektu guztiak daude inertziari lotuak eta intentsitatea masaren araberakoa da. Masa zenbat eta handiagoa izan, inertzia are eta handiagoa izango da.\nIndar zentrifugoa biratzen duen sistema batean higikaria biraketa-zentrotik aldentzera bultzatzen duen indarrari deritzo.\nZirkuluan higitzen den objektua une oro norabidea aldatzen ari da. Objektuari zirkuluan mantentzen uzten bazaio, norabidea eta abiadura konstante mantenduko ditu. Hori inertziagatik da. Beraz, objektuak beti zentrotik kanporantzako indarra egiten du. Horri deitzen zaio indar zentrifugoa, hots, kanporanzko indarrari. Zirkuluan higitzen den edozerk egiten du kanporanzko indar hori. Eltzegileak tornu gainean duen buztin-puskak, adibidez, kanporanzko indarra egiten du. Objektuak zenbat eta abiadura handiagoan biratu, orduan eta indar zentrifugo handiagoa du.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Lanbide Heziketa" genre_facet:"Curriculumeko baliabideak" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Lanbide Heziketa Generoa / Forma: Curriculumeko baliabideak Generoa / Forma: Interneteko baliabidea\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Kukien politika | Oro Bilbao\nA)Kudeatzen dituen erakundearen araberako kuki motak:\nGoogle-ko utilitateentzat ezartzen dira. oro.eus webgunean dauden bideoen jarraipena ahalbidetzen du.\nHelburua / Informazio gehiago: Adinaren baieztapena metatzen du. Honi esker, adinaren baieztapena berriz azaldu gabe sartu daiteke erabiltzailea webgunera.\nHelburua / Informazio gehiago: Cookie honek onartutako cookie multzoak biltegiratzen ditu.\nHelburua / Informazio gehiago: Kuki hau erabiltzen da iragarkien garrantzia hobetzeko, zenbait webgunetako bisitarien datuak jasota.\nHelburua / Informazio gehiago: Cookie hau gure webgunea bisitatzen duen erabiltzailearen saioa ezartzeko erabiltzen da. Erabiltzaie jakin batentzat egoera -saioaren aldagaiak- identifikatzeko eta kudeatzeko modu bat da, eta baita informazio hori webgunearen bidez mugitu ahal izateko.\nHelburua / Informazio gehiago: Erabiltzaile kopurua eta hauen neurketa eta analisi estatistikoa egiteko erabiltzen da cookie hau. Erabiltzaileak desberdintzeko erabiltzen da.\nHelburua / Informazio gehiago: Bisitatzen den orrialde bakoitzaren balio bakarrak metatu eta eguneratzen ditu. Erabiltzaileak desberdintzeko erabiltzen da.\nHelburua / Informazio gehiago: Google-ko utilitateentzat ezartzen dira. oro.eus webgunean dauden bideoen jarraipena ahalbidetzen du.\nHelburua / Informazio gehiago: Webguneko erabiltzaileentzat esanguratsuak diren iragarki bideratuak argitaratzeko erabiltzen dira. Erabiltzaileei iragarki bideratuak erakuts dakizkieke webgune batera egindako aurreko bisitetan oinarrituta. Cookie hauek erabiltzaileari erakutsitako iragarkien bihurketa-tasa neurtzen dute.


Ivan Jimenez: “Lehiakortasun-maila mantendu eta hobetu nahi badugu atzerriko profesionalak erakarri beharko ditugu” - Gazteberri.eus\nIvan Jimenez: “Lehiakortasun-maila mantendu eta hobetu nahi badugu atzerriko profesionalak erakarri beharko ditugu”\nZer da Bizkaia Talent? Zer da bere eginkizuna?\nBizkaia Talent, irabazi asmorik gabeko erakunde bat da eta gure helburua da gure lurraldean beharrezkoak diren sektoreetan lan egiteko goi-mailako prestakuntza duten profesionalen erakarpena eta atxikipena eta horiekin diren harremanak sendotzea. Horretarako, nazioarteko topaketak antolatzen ditugu atzerriko profesionalekin zein atzerrian bizi diren euskal profesionalekin, eta hainbat zerbitzu eskaintzen ditugu profesionalen eta haien bikotekideen harrera errazteko, unibertsitateko talentua garatzeko edota lan-eskaintzak kudeatzeko, besteak beste.\nTalentuaz hitz egiten denean, zertaz ari gara?\nTalentua, modu gordinean, ezagutzan eta jarreran oinarritzen da. Ezagutza ikasketekin eta formakuntzarekin jasotzen da, baita esperientziarekin ere. Talentuaren bigarren ardatza, eta agian, garrantzitsuena, jarrerarena da eta, hori, norberaren esku dagoen zerbait da. Izan ere, talentuaren esparruan aldea ezartzen duena norberaren jarrera da. Gure kasuan, unibertsitate-titulua eta goi-mailako lanpostuetan dauden pertsonekin egiten dugu lan. Horrek ez du talentuaren deskribapena mugatzen, baina, nolabait, gure lan-esparrua zein den azaltzen du.\nZergatik da hain garrantzitsua gizarte batentzat talentuaren aldeko apustua egitea?\nEtorkizunera begira, zalantzarik gabe, giza kapitala gure bizitza-maila mantentzeko eta hobetzeko gakorik nagusietako bat izango da, are gehiago, herrialde industrializatu edo garatuetan. Euskadi, baina baita Europa osoa ere, oso gizarte zaharkitua da. Gero eta gehiago dira, jubilatzeko garaia iritsi zaielako, lan merkatutik ateratzen diren langileak eta hutsune horiek betetzeko zailtasunak daude. Arazo hori goi-mailako formakuntza eskatzen duten profiletan larriagoa da. Hortaz, biztanleria mantentzeko arazoak dituen gizarte batek lan handia egin behar du antzeko egoeran diren beste gizarteekin egun eskasa den ‘produktu’ bat, hots, talentua, erakartzeko. Arazo horretaz ohartu ziren lehenak Europako iparraldeko herrialdeak eta hiriak izan ziren, agian, eskasia hori lehenago pairatu zutelako.\nPandemiak ia guztiz gelditu du mugikortasuna eta langileen kontratazioa. Pandemiatik lehenago eta baldintza hobean ateratzen diren gizarteak talentua erakartzeko aukera gehiago izango al dute?\nBai, hala izango da. Dena den, mugikortasunaren kasuan, pandemiarekin batera joera berri bat azaldu da, Remote Workers delakoa, hain zuzen ere. Joera berri hori mehatxu bat izan daiteke hainbat enpresentzat, orain arte bere langileak izan diren horiek beste enpresa batentzat lan egiteko aukera izango baitute, baldintza hobeekin eta diren tokitik mugitu behar izan gabe. Aldi berean, joera berri hori aukera ezin hobea izan daiteke beste hainbat enpresentzat, atzerriko profesionalak erakartzeko aukera izan dezaketelako.\nTestuinguru berri baten atarian gaude eta, hein handi batean, orain arte enpresek jarraitu izan dituzten giza baliabideetako politikak aldatu egingo dira.\nKontu horretan erakunde publikoen ardura ere garrantzitsua da. Izan ere, zenbait eskualdetan gai izango dira atzerriko talentua erakartzeko edo bertakoa atxikitzeko, nahiz eta kanpoko enpresa batentzat lan egin. Pertsona horiek gastuak eta zergak bertan ordaindu behar izango dituzte. Pandemiak testuinguru berri bat zabaldu du eta eragile ezberdinek, momentuz, ez dute oso garbi zein den beren posizioa lehia horretan. Nire ustez, etorkizunera begira, lurraldeen erakarpenak gero eta garrantzi handiagoa izango du.\nCOVID-19aren ondorioz, seguruenik, enpresek hainbat berrikuntza egin behar izango dituzte eta hor giza kapitala funtsezkoa bilaka daiteke. Zeintzuk lirateke Euskadik gehien behar dituen profesionalen profilak? Zein sektorek eskatzen dituzte prestakuntza-maila handiko langileak?\nEgoera honek joera asko bizkortu ditu eta, beraz, zentzu horretan, aurreikusten zena baino arinago gertatuko dira zenbait aldaketa. Argi dago, adibidez, osasun sektorean lan egiten dutenek aukera handiak izango dituztela; lehen ere horrela izan delako. Ildo berean, digitalizazio-maila handia eskatzen duten lanpostuetan ere hazkunde handia izango da. Orokorrean ingenieriak eta software garatzaileak eskaera handia izango duten profesionalak izango dira.\nBestalde, marketineko profesionalek eta beste hainbat sektoretakoek ere “digitalak” izan beharko dute. Izan ere, salmenten edo negozio garatzaileen esparruan iraultza digital bat izango dela aurreikus daiteke.\nIrakaskuntzaren arloan ere profesional askoren beharra izango da, besteak beste, jubilazioak tartean direlako. Kasu horretan, zalantza da behar hori epe luzerako izango den ala epe ertainaera bakarrik mugatuko den.\nEuskal ekonomia eta enpresa-sarea lehiakorrak dira, eta, historikoki, krisialdi desberdinei aurre egiteko eta haietatik ateratzeko gai izan da. Zure ustez, zer neurri hartu beharko lituzkete enpresek pandemia osteko egoerari aurre egiteko?\nTalentuari dagokionez eta jada azaldu dudan bezala, testuinguru berri baten atarian gaude eta bertan, goi-mailako profesionalek non eta/edo nondik egiten duten lan aukeratzeko aukera izango dute. Horrek, hein handi batean, orain arte enpresek, edo behintzat, enpresa gehienek, jarraitu izan dituzten giza baliabideetako politikak baldintzatuko ditu. Employer branding izeneko aroan edo sasoian sartuko gara eta aro berri horretan enpresek beren burua saltzen ikasi beharko dute. Baina, horretarako, atzean ‘produktu’ lehiakor batek egon behar du, langile baten ziklo osoa kontuan hartuz; hots, langile potentziala den unetik hasita (bezeroa den norbait edo beste enpresa baterako egiten duen langileren bat) erakundetik ateratzen den momentura arte. Izan ere, pertsona hori, agian, erakundearen ‘enbaxadore’ ona izan daiteke. Langileek erakundeen formakuntza eskaintzan, lan-ordutegietan, malgutasunean, bizitza pribatuaren eta profesionalaren arteko kontziliazioan eta soldatetan izango duten eragina guztiz zuzena izango da.\nEuskadik izan duen bilakaera demografikoak, jaiotze-tasa oso baxuarekin eta demografia-piramide ia inbertituarekin, datozen urteetan belaunaldi erreleborako zailtasun handiak izango direla aurreikustera eramaten gaitu. Beharrezkoa izango al da atzerriko profesionalen talentua erakartzea?\nBai, hala da. Jada azaldu dudan bezala aipatzen duzun arazo horretaz duela gutxi ohartu gara, baina beste herrialde batzuetan arazo horrekin egin dute topo gu baino lehen. Kontua da 1974. urtez geroztik jaiotze-tasa gero eta baxuagoa dela. 1980.urtez geroztik Estatu osoko biztanleria % 25ean hazi den bitartean, gurean bakarrik % 2,5 hazi da. Arazo demografiko horrek okerrera egingo du datozen urteetan eta lan adinean diren pertsonen kopuruak nabarmen egingo du behera. Migraziorik gabe, 2015. urtetik 2025. urtera bitartean lan egiteko adineko 200.000 biztanle inguru galdu ahal direla aurreikusten da.\nHortaz, gure lurraldearen lehiakortasun-maila mantendu eta hobetu nahi badugu, ezinbestean, atzerriko profesionalak erakarri behar izango ditugu. Baina gure egoera berean beste hainbat lurralde daudenez gero, lehenik eta behin gure burua erakargarri egin behar dugu. Atzerriko langileek lurralde erakargarri gisa ikusi behar gaituzte eta, horretarako, zein aukera profesional diren erakutsi behar diegu, hots, “Place Branding+Employer Branding”.\nZein indargune dituzte Bizkaiak edo Euskadik atzerriko talentua erakartzeko eta bertakoa atxikitzeko?\nGure indargune nagusietako bat hemen dugun bizitza kalitate-maila da. Berriki argitaratu da Europako bizitza kalitate-mailaren indizea eta gure hiru lurraldeek bikain bat atera dute. Estatu mailan, adibidez, Bizkaia eta Gipuzkoa lehen bi postuetan azaltzen dira eta Araba zortzigarrenean. Bizkaia, adibidez, Europako % 4 onenen artean kokatu da, Norvegia, Suedia, Suitza, Alemania eta Austriako zenbait eskualderekin batera.\ngoi-mailako formakuntza eskaintzen da, baina atzerriko ikasleen proportzioak altuagoa izan beharko luke.\nGlobal Talent Competitiveness Index txostenean ere hori oso argi islatuta azaltzen da; kasu horretan, Bilbo hirien sailkapeneko hirugarren postuan azaltzen da talentuaren atxikimenduaren atalean. Enpresa-sarea ere primerakoa da, mundu-mailan lider diren zenbait enpresekin. Horietan ibilbide profesional on bat garatzeko aukera argiak daude.\nEta zeintzuk lirateke hobetu beharreko alderdiak talentu berriak erakarri ahal izateko?\nGure burua hobeto saltzen jakin beharko genuke. Sarritan, daukaguna ez dugu behar bezala baloratzen eta ez dakigu beste eskualde batzuekin alderatzen. Pertsona batek, enpleguz aldatzen denean, hobera egiten duenaren sentsazioa izan behar du. Horrela ez bada, nekez ausartuko da aldaketa hori egitera eta dagoen tokian jarraituko du.\nBaina gure burua hobeto saltzen jakitearekin ez da nahikoa. Proiektu profesionalek ere barneratu behar dituzte Employer Branding-aren garrantzia eta osagaiak. Bestalde, mundu-mailako enpresa teknologikoen presentzia ere oso garrantzitsua da. Google bezalako enpresak gure artean izateak asko lagunduko luke.\nAzkenik, erakarpen hori formakuntza garaian ere has daitekeela azpimarratu nahiko nuke. Zentzu horretan, euskal unibertsitateetan goi-mailako formakuntza eskaintzen da, baina atzerriko ikasleen proportzioak altuagoa izan beharko luke. Gure artean mundu-mailako ‘marka’ bat izateak horretan lagunduko luke. Adibiderik garbiena Digipen dugu. Bideo-jokoen esparruan lan egiten duten unibertsitateen artean punta-puntakoa da eta Europako bere campusa Bilbon dago. Bertan diren ikasleen ehuneko handi bat atzerritarra da eta gauza bera lortu beharko genuke beste hainbat ikasketetan.\nBizkaiak profesionalen itzulera errazteko programa berribat sortu du\nBizkaiko Foru Aldundiko Ekonomia Sustapenerako Sailak 3,2 milioi euro inguru bideratuko ditu aurten talentua trebatu, atxiki eta erakartzeko programa, zerbitzu eta laguntzetara. 800.000 euroko aurrekontua izango duen programa berri bati esker, Bizkaiko enpresek atzerrian lanean ari diren profesional oso kualifikatuak kontratatzeko aukera izango dute.\nProgramak 2021. urteari dagokion urteko soldata finko gordinaren % 20rainoko eta 2022. urteari dagokion urteko soldata finko gordinaren% 20rainoko laguntzak aurreikusten ditu, gehienez ere 30.000 euro kontratu bakoitzeko.\nTags: Bizkaia Talent;enpresaformakuntzaIvan JimenezjarreraPrestakuntzaprofesionalaktalentuaunibertsitatea\nPrevious Homosexualitatea delitua da 69 herrialdetan\nNext Baliabiderik preziatuena


Nafarroa arraroa - GARA\nBadakit kantuak «Nafarroa arragoa» diola, baina ni hauteskundeen ondotik gertatzen ari denaz ari naiz. Aldaketaren hauteskundeak omen ziren iragandakoak, baina orain arte ikusi duguna betiko politikeria nazkagarria da. Hitz ederrak desagertu eta laban zorrotzak agertu dira potere banaketa mahai gainean jarri delarik. Nafarroako estatus juridikoa? Eskubide demokratikoak? Euskararen legea? Politika sozialak? Bai to! Poltronak, hauxe da lehia, azken unean antzeman denez.\nDuela hamar urte, Patxi Zabaletak Foru Hobekuntza salatzen zuen, Konstituzioaren transitoria famatua errefusatzen zuen, euskararen legearen aldaketa eskatzen zuen eta 2007an horiek eta beste batzuk irentsi ditu lasai asko, baina berak eta bere koaliziokideek poltronen banaketan jarri dute muga. Ez da arazorik izan gaur egungo markoa onartzeko, ez da gatazkaren konponbiderako konpromisorik behar, euskara baztertzen duen legedia ez da bertan behera utziko, baina NaBaik onar ez dezakeena kontseilaririk gabe gelditzea da. Gainera, lau alderdi dira, eta ez du balio edozein banaketak: negozioan inbertitu duten guziek eskuratu behar dute etekina. Bestela...\nNafarroan oso orijinalak izan gara beti. Shakespeareren hitz famatuetara jo gabe berezitasunaren adierazpenak nonahi agertzen dira. Finean, bidegurutzean izateak korapilo bilakatu gaitu, eta sarritan dirudi nahasketa dela gure patua. Nahasketaren loian murgildurik eta politika komertzio-formula gisa ulertzen duten agintarien menpe. Ederki gaude!\nArraroa da Nafarroan gertatzen ari dena erritmo politikoak erotu direlako, eta maskarak erortzen ari direlako. Normalean ez da horren bizkor gertatzen, baina Nafarroan, saltsa bereziaren azpian krisi politikoa dago, zatiketa bideratzeko diseinatu zen planaren krisia, hots. Zatiketak porrot egin du, eta errezeta zaharrek ez dute balio. Inorren errezeta zaharrek, egia esan!\nArraroa izan ala ez, sanferminak hasiak dira eta bestaren erratzak ia dena eramanen du. Baina aipatu krisia hantxe izanen da bestak bukatu ondotik, eta aurre egin beharko diote batzuek eta besteek. Gobernuren bat osatu ala hauteskundeak errepikatu, krisia luzatuko dela ia ziurtzat jo dezakegu, sakoneko arazoari aurre egiteko asmorik ez baita inon ere kausitzen. Badaezpada, ongi pasa bestak!


Azpeitian Gazteok Zer?! taldea berriro elkartzen hasi da - Azpeitia - uztarria.eus\nUztarria.com 2004-02-05 20:02\nJoan den larunbateko bilera\nJoan den larunbatean, urtarrilaren 31n, Azpeitian Gazteok Zer!? taldeak bilera egin zuen, berriro elkartzen hasi eta abian hasteko. Batzarrean 27 urte leporatu nahi dizkieten 9 gazteen egoeraren inguruan aritu ziren. Uztarria Azpeitian Gazteok Zer!?-ekin egon berri da eta kide batek esan duenez, "irakurketa egin dugu gazte horien egoeraren inguruan, eta babestu egin behar direla uste dugu". Aurrera begira gazte horiei babesa azaltzeko ekintzak egiteko asmoa ere badu taldeak.\nGaztegunearen inguruan ere aritu ziren. Udalari proposamena luzatu zioten eta proposamen horri eusten diotela jakinarazi zuten. "Gure jarrera irekia da eta beti gaude hitz egiteko prest. Gisa horretako proiektu bat aurrera ateratzeko ezinbestekoa da gazteak kontuan hartzea, gero gazteok erabiliko baitugu gune hori. Hala egiten ez bada, proiektu horrek ez du ezertarako balioko".\nHemendik aurrera AGZ?! asteazkenetan bilduko da, Sindikatu Zaharrean 21:00etan. Asteroko bileretan parte hartu ezin eta lanerako gogoa dutenekin, berriz, hilean behin bilera zabala egiteko asmoa dute.


Unibertsitatean euskaraz ikastearen alde! Gazteriaren Kontseilua (EGK) Unibertsitatean euskaraz ikastearen alde! Gazteriaren Kontseilua (EGK)\nGaur, abenduaren 3a izanda, Euskararen Nazioarteko Eguna ospatzera gonbidatu nahi zaitugu. EGKn argi daukagu eguneroko gauza bat dela hizkuntzarekiko konpromisoa eta hala eramaten dugu praktikara gure egunerokotasunean bidelagun dugularik.\nInformazio gehiago nahi izanez gero jar zaitez hezkuntza teknikariarekin (Asier) harremanetan hezkuntza@egk.org helbidean edo 944436143 telefonora deituz.\nOrain da momentua 2018ra begira hezkuntza formalean proiektu eta aldarrikapen berriak eraikitzen laguntzeko!


Belaun. Baserriko produktuak - Aldude - Euskal Herria - Basklink\nBELAUN. BASERRIKO PRODUKTUAK\nRoute d'Urepel, Aldude\nAldudeko bailara (Behe Nafarroa) oso ezaguna da bere gastronomia, paisaia zoragarri eta mikro-klimagatik. Baila hori euskal mendien bihotzean kokatua dago. Hiru herrik osatzen dute: Banka, Aldude eta Urepelek.\nAldudeko bailaran (Behe Nafarroa) zazpi baserritarrek sortutako kooperatiba da Belaun. Guztiek egiten dute lan bertako arrazekin: Euskal herriko zango beltz txerria, buru beltzeko Manex ardia eta Akitaniako blonda.\nBaserritar horiek kalitate goreneko mozkinak eskaintzen dituzte eta, horretarako, animaliaren ziklo-naturala errespetatzea ezinbestekoa da beraientzat. Mozkin goxo horiek dastatu nahi izanez gero, zatoz Aldudeko Belaun dendara. Atsegin handiz hartuko zaituzte!\nOrdutegia: Urtarrilaren 2tik maiatzaren 15era eta azaroaren 16tik abenduaren 31ra, astelehenetik ostiralera 10:00-13:00 eta 15:00-18:00. Maiatzaren 16tik azaroaren 15era, astelehenetik larunbatera 10:00-19:00.\nTel.: +33 (0) 5 59 37 89 40\nHelbidea: Route d'Urepel\n- Aldude - (Baxe Nafarroa)


ETEentzako laguntzak, nazioarteko inbertsio publikoko proiektu pilotuetan parte har dezaten - SPRI\nEusko Jaurlaritzak Pilotu programa abiarazi du SPRI Taldean integratutako Nazioartekotzeko Euskal Agentziaren bitartez; programa horrek laguntzak eskaintzen ditu euskal ETEek nazioarteko inbertsio publikoko proiektu pilotuetan parte har dezaten\nPilotu programak kostuen % 51erainoko itzuli beharrik gabeko dirulaguntzak ematen ditu\nEusko Jaurlaritzak Pilotu programa abiarazi du SPRI Taldean integratutako Nazioartekotzeko Euskal Agentziaren bitartez; programa horrek laguntzak eskaintzen ditu euskal ETEek nazioarteko inbertsio publikoko proiektu pilotuetan parte har dezaten. Itzuli beharrik gabeko dirulaguntzak ematen ditu, eta eskaerak egiteko epea zabalik dago urriaren 30era arte.\nNazioartekotzeko Euskal Agentziak diseinatu eta abiarazi du Pilotu programa, 200.000 euroko zuzkidurarekin eta helburutzat harturik erantzuna ematea euskal ETEek euren nazioartekotze-prozesuetan dauzkaten eskakizun berriei. Kasu honetan, laguntzak bereziki zuzentzen dira nazioarteko inbertsio publikoko proiektu pilotuen diseinu eta garapenera, betiere sozialki errentagarriak eta jasangarriak badira.\nEuskal enpresei laguntzeko premia hori sortu da, badaudelako proiektu berritzaile bat probatu nahi duten udalak, garapen agentziak eta nazioarteko izaerako beste figura batzuk, proiektu horiek funtzionatzen dutela bermatu nahi dutenak nazioarteko lizitaziora eraman aurretik. Hala, euskal ETEak igurikapen hobeekin eta arriskuak minimizatuko dituen esperientzia batekin sartuko dira prozesu horietan.\nFunts multilateralek mundu osoan finantzatzen dituzten azpiegitura-proiektu handiek aukera ugari irekitzen dituzte proiektu berritzaileentzat, zeintzuetan aurretiazko prototipo bat behar baita inbertsio handiak egin baino lehen, proiektua bideragarria eta jasangarria dela bermatzeko. Agentziak erabaki du test horiek abiarazteko laguntza emango diela euskal enpresei, eta erabaki hori beste modu bat da euren lehiakortasuna nazioartekotzearen bitartez bultzatzeko.\nHala, Pilotu programan proiektuaren gastuak partekatuko dira: kostuaren % 49 pilotua ezarri nahi duen nazioarteko erakundeak estaliko du eta gainerakoa proiektua garatuko duen euskal enpresak. ETEak Nazioartekotzeko Euskal Agentziaren dirulaguntza jasoko du proiektuan parte hartzeko, gehienez kostuaren % 51raino eta 50.000 euroko mugarekin. Proiektuaren zenbatekoak ezingo du izan 250.000 euro baino handiagoa.\nDirulaguntzaren xede diren kontzeptuak dira proiektuaren diseinuarekin eta inplementazioarekin zerikusia dutenak, eta baita ere emaitzak eskuratu eta aztertzearekin lotuta daudenak, hala, pilotuan zehar lortutako esperientziaren arabera, jakin ahal izango da posible den pilotu hori bolumen handiagoko proiektuetan erreplikatzea.


Ikasleek atzerrian lan egiteko aukera izango dute IRASUEGUI BEKEI esker - Armeria Eskola\nIkasleek atzerrian lan egiteko aukera izango dute IRASUEGUI BEKEI esker\nData Azaroak 20, 2020\nIRASUEGUI internazionalizazio proiektua Armeria Eskolako Elkartean sortu da, bertako partaide diren enpresarien eskakizunei erantzuna emateko asmoz. Hasieratik, Eibarko Udala eta SD Eibar Fundazioa-ren kolaborazioa izan du, enpresei prozesu honetan lagunduko dien tresna izateko.\nBeka hauek enpresei zuzenduriko diru laguntzak dira, bere langileen nazioarteko profila indartzeko, hauen garapen profesionalean laguntzeko eta enpresa lehiakorragoa izateko.\nMerkatuan badaude beste beka batzuk baina IRASUEGUI bekak ezberdinak dira. Armeria Eskolako Elkartetik prozesu osoan zehar proiektuaren jarraipena egingo da, behar den guztian laguntza eta kudeaketa lanak eginez; Diru laguntza kantitatea helmugako herrialdera egokituko da, Europa barruko edo kanpoko herrialdea aukeratu ahal izango delarik; enpresei maila akademiko ezberdina duten profilak eskaintzen zaizkio (erdi maila, goi maila edo unibertsitarioa); ez dago adin mugarik; lan kontratu bati lotuta dago; eta atzerrian lanean dagoen epe hori egokia bada, lanean jarraitzeko konpromisoa egongo da; beka hauen deialdia enpresen beharretara egokituko da eta azkenik, LH-ko profileentzako aukera gehiago eskaintzen ditu.\nProiektu honen helburuak hauek dira: atzerrian egonaldi bat eginez ikasle/langilearen jarrera eta hizkuntza konpetentziak bultzatu; autonomia eta lidergo handiagoaz hornitu; ikaslearen garapen profesionala lerrokatu edota enpresetan bisio internazionala duten lanpostuak betetzen lagundu.\nMartxan egon diren aurreko edizioetan, bai enpresek eta bai ikasle/langileek esperientzia oso positiboa izan dela jakinarazi dute eta hori dela eta, IRASUEGUI beken 4. edizioa martxan jarri dugu, proiektuak jarraitzeko bokazioa duelako. Proiektu hau alde batetik, tituludun berri diren ikasleei eta euren formakuntza osatu nahi dutenei zuzendua dago, atzerrian esperientzia internazionala bizitzen duten aldi berean. Eta bestetik, gaitasun hauek dituzten ikasleak lortu nahi dituzten enpresei ere zuzenduta daude, euren erronka globaletan laguntza emango dien talentua lortuz.\nInternazionalizazioarekin lotutako proiekturen bat baduzu, gurekin harremanetan jartzera animatzen zaitugu, aztertu ahal izan dezagun eta kokapena bila diezaiogun!\n843 990 530/943 20 32 44\nMikel Jauregik emango duen 5S aurreratuei buruzko hitzaldia European Vocational Skills Week 2020 saioetarako aukeratua izan da\nEUSKARALDIA: Belarriprest eta Ahobiziok hainbat ekintza antolatu ditugu; 3D oroigarriak, musika-bideoak...


Inauguratu dute Abusuko ikastolaren eraikin berria - Uriola.eus\nInauguratu dute Abusuko ikastolaren eraikin berria\nbertonaldizkaria 2013-06-10 18:45\nJoan den larunbatean, goizeko 10:30etan eraikin berriaren jolastokia lepo betea zegoela hasiera eman zitzaion inaugurazio ekitaldiari. Bertan zeuden guraso, ikasle, irakasle eta gonbidatuei bina ikasle eta irakaslek harrera eman zieten txalaparta eta adarraren hotsekin.\nAurkezle lanetan aritu ziren Alex Sarduik eta Mikele Landak ekitaldira etorritako gonbidatuak aurkeztu zituzten. Azken hori aurtengo Urruzuno saria eskuratu duen Abusu Ikastolako ikasle ohia da eta berak hain zuzen ere eraman zituen txalo zaparradarik gehien.\nHurrenez hurren errektore kontseiluko kidea den Lander Diazek, Bilboko Udaleko zinegotzia den Jone Unzuetak, Andres Urrutia Euskaltzainak, Euskal Herriko Ikastolen Elkarteko zuzendaria den Koldo Tellituk eta Arantza Aurrekoetxea Hezkuntza Sailburuordeak, euskaraz, hezkuntzaz eta ikastolek bi arlo hauetan egiten duten lana goraipatu zuten.\nAbusu Ikastolako altxorretako bat den irakasleriak “Agintariena” dantzatu zioten ikastola eta eraikin berriari.\nBukatzeko, ekitaldian parte hartu zuten ehunka ikasle, irakasle eta gurasok, espresuki inauguraziorako prestatutako Abusu Ikastolaren dantza dantzatu zuten.\nEkitaldiaren ostean burututako bisita gidatuan, gonbidatu eta gurasoek eraikinaren diseinua, argitasuna eta haurrarekiko ikuspuntuz eraikita dagoela nabarmendu zuten.\nINFO + ABUSUKO IKASTOLA


BEDAIO | Tolosaldeko eta Leitzaldeko Hitza\nEtiketen Fitxategia | BEDAIO\nBedaioko BTT Martxa bertan behera gelditu daBy Tolosaldeko eta Leitzaldeko Hitza on 2013/05/31 in Aisia, Gizartea Artubi elkartetik jakinarazi dutenez, igande honetan, ekainak 2, egitekoa zen BTT Martxa bertan behera gelditu da. Azken hilabeteetako euria dela eta, Artubi elkarteko antolatzaile taldea mendiko bizikleta martxaren zirkuitua begiztatzea joan da, eta ikusi dute bere egoera “txarra” dela. Zirkuituko zati asko eta handitan bizikleta gainean ezin dela joan azaldu dute. Bestalde, ikusirik aste honetako [...]\nXabier Amuriza Lazkao Txikiren paperean, BedaionBy Tolosaldeko eta Leitzaldeko Hitza on 2013/05/25 in Aisia, Kultura Asteburu Kulturalak emango dio Harri Jaiari jarraipena BedaionBy Tolosaldeko eta Leitzaldeko Hitza on 2013/05/22 in Aisia, Kultura Bedaioko Artubi Elkarteko kideek maiatza dotore atondu dute, ekitaldi desberdinez jantziaz. Kultur ekintzak Harri Jaiarekin hasi ziren iragan ostegunean, eta orain, Asteburu Kulturalaren txanda izango da. Hitzaldiekin batera, mendi irteera ederra antolatu dute, «hainbat ezustekorekin». Eguzkiak aukera berria izango duen hilabetea, ekaina, indartsu hasiko dute Bedaion. Natura eta kirola uztartzeko asmoz, VII. Mendi eta VI. [...]\nBedaion hain kuttuna duten Harri Jaia ospatuko dute gaurBy Tolosaldeko eta Leitzaldeko Hitza on 2013/05/15 in Gizartea Urteko jairik maitatuenetakoa da Harri Jaia Bedaion. Artubi Elkarteko kideek, auzotarrekin batera, egun osoko egitaraua antolatu dute gaurko, hilak 16. Horrez gain, maiatza eta ekainari ateak zabalduko dizkion ekimena izango da, ondoren, besteak beste, Asteburu Kulturala iritsiko baita, maiatzaren 25ean eta 26an. Harri Jaia usadio zaharra da Bedaion, eta eguraldia lagun izatea espero dute auzotarrek, [...]\nBedaiotar emakumeak omenduzBy Tolosaldeko eta Leitzaldeko Hitza on 2013/03/26 in Gizartea Azken urteetan egin bezala, larunbatean, giro bikaina izan zen Bedaion emakumeei zuzendutako hitzorduan. Bedaioko emakumeei merezitako omenaldia egin zieten. 65 emakume elkartu ziren, eta girotzen hasteko afal aurretik Abaetxe eta Artubi elkarteen artean kalejiran ibili ziren triki poteoan. Artubi elkarteko kideek, esker ona adieraziz emakume bakoitzari lore bat eman zion. Antzinako eta gaurko pasadizoak kontatuz, [...]\nBertako produktuekin osatutako azoka berezia izango da, BedaionBy Tolosako Hitza on 2012/11/02 in Aisia, Gizartea Urte sasoi honetan, udazkenean sartuta, Bedaioko auzotarrek azoka berezia egiten dute, eta aurten ere ez dute hutsik egingo. Igandean, hilaren 4ean, izango da. Goiz ederra pasatzeko moduko azoka antolatu dute, eta 10:00etan emango diote hasiera jaiari, eta 14:00ak aldera bukatutzat emango dute. Nola ez, garaian garaiko produktuak erosteko aukera izango da, taloez gain bazkaltzeko babarrunak ere izango dira. 10:00etatik aurrera, bertako babarruna, barazkiak, etxeko labe zaharrean egindako ogia, mondejoak, arrautzak, garai honetan fruta arbolak eskaintzen dituzten intxaurrak, sagarrak, gaztainak,… ikusi, dastatu eta erosi ahal izango dira. Etxean egindako postre gozoak ere ez dira faltako, eta gaztak ere protagonismo handia izango du azoka egunean. Karlos Beloki gaztagile bedaioarra bertan izango da, eta Zaldibiako Ardiki egunean bigarren postua lortu berri du. Beraz, baserriko gazta erosteko aukera ere izango da. Antolatzaileen esanetan: «Krisi garai hauetan hutsik egingo ez diguna, bertako eta garaiko produktuen kalitatea izango da». Eta denak Bedaiora gonbidatu nahi izan dituzte, azoka egun bereziaz gozatzera. Baserriko animaliak ikusteko aukera izango da, sagar mota desberdinen erakustaldi bat egingo da, sagardotarako sagar motak desberdinak erakutsiko direlarik, eskulanak ere ez dute hutsik egingo, eta artisau eta jostunen arte lanak ikusi ahal izango dira. Azokak berarekin ekartzen du jateko aukera, eta Bedaion ere tripa betetzeko [...]\nMorea: «Mondejoak ez du sekreturik»By Alegialdeko Hitza on 2012/11/01 in Gizartea Etxeko korridoreko koadroen kakoetan bost txapela ditu zintzilikatuta Maria Luisa Moreak, eta beste bi bilobei emanda dauzka. Zazpi txapela beltz, mondejo zuriaren egile estimatuena bihurtu dutenak. Azkeneko titulua igandean lortu zuen Zaldibian bizi den amezketarrak, Ardiki Egunaren barruan jokatu zen Zaldibiako 18. Mondejo Lehiaketa irabazita. Azken hiru urteotan jarraian jantzi diote txapela. Kanporako ez du mondejorik egin ohi, «izugarrizko lana» dutelako. Baina, herrian urtean behingo lehiaketan Morea izan da nagusi, beste behin. Denera hamar sari ditu: zazpi lehenengo, bi bigarren eta hirugarren bat. Halako zerrenda lortzeko, mondejoari egin beharreko sekretuaz galdetutakoan, lehen ezustekoa: «Ez dago sekreturik batere». Ohi bezala, Lazkaomendiko Maiz Goeneko Joxe Intxaustik hazitako ardia erabili dute Moreak eta familiakoek mondejoak egiteko; eta etxeko porruak eta arrautzak. «Tipularik batere ez diogu botatzen». Bezperan, larunbatean egin zituzten, etxean, senarraren, seme-alaben eta ofizioa ikastera arrimatu ziren iloben artean. Txikituak garrantzi berezia duela aitortu du, kalitatezko osagaiak erabiltzearekin batera. «Dena eskuz txikitzen dugu. Makinarik ez dugu inoiz erabiltzen, porruari min gustua eta ura gehiago ematen diolako. Eta egin aurreko momentuan txikitu behar dira osagaiak». Neurriak zehazterakoan, osagai garrantzitsuenak bai, baina besteak «begira» erabiltzen dituzte. Bigarren ezustekoa. «Irakin handirik ere ez du behar. Beroa termometrorik gabe kontrolatzen dugu. Gatz eta piper puntuak [...]\nNaturaz eta zaldiaz gozatzea xede duen lasterketa herrikoia, igandeanBy Tolosako Hitza on 2012/09/27 in Gizartea Bosgarren urtez zaldi lasterketa herrikoia antolatu du Bedaion Artubi kultur elkarteak, Tolosako Udalaren laguntzarekin. Igandean izango da, eta zaldunek 35 kilometro inguruko ibilbidea egin beharko dute. Lasterketaren amaieran bazkarian elkartzeko au…\nHaurrek ederki pasatu dute festetanBy Tolosako Hitza on 2012/09/08 in Sailkatugabeak Tolosako Bedaio auzoko festetan haurrentzako jolasak izan dituzte arratsaldean. Jolasen dinamizatzaileak pailazoz mozorrotu dira eta ederki girotu dituzte jolasak.\nTweetstream\tViewing item 1 to 5 (of 5 items) joseba barandiaran posted an update in the group Ekonomiaz 46 minutes ago\nGarikoitz Goikoetxea posted an update 3 hours, 34 minutes ago\nKrisiaren ondorioz ikasleen egoera kaskartzen ari dela ohartarazi du kontseiluak. Baliabideak ez gutxitzea ezinbesteko jo du. Miren Garate posted an update 4 hours, 5 minutes ago\nGarikoitz Goikoetxea posted an update 4 hours, 7 minutes ago\nEAEko eskola kontseilua azken txostena aurkezten ari da. Proposamen ugari. Erlijioa eskolako ordutegitik ateratzeko baimena eskatu diote Jaurlaritzari. Miren Garate posted an update 4 hours, 14 minutes ago


Adibidez, baionesa zen Jean Duvergier de Hauranne Etcheverry, Saint-Cyran ospetsua, bere lagun holandar Cornelius Jansenius jaunarekin jansenismoaren buru eta arima.\nHauen dotrina, zenbaiten iritziz kalbinismoa bezalakoxea zen, erdiprotestantismo mota bat, euskaldunen artean kalte handiak sortu zituena: .\nSaint-Cyran-ek Lancelot gramatikariari idatzitako gutun batean Silvain Pouvreau euskal idazleaz zioen, berak giristino on egitea lortu ez zuena Baionako apezpikuak apaiz eta arimen artzai bihurtu zuela; eta berak, antza, ongi ezagutzen zuen Pouvreau, bere etxean zerbitzari egon eta bertan euskara ikasi baitzuen.\nEuskalerrian baino areago Biarnon, eta hemen ez ezik Frantzia osoan zehar nahiko zabaldurik ziren protestantak, gizarte maila orotariko jendeak biltzen zirelarik beren batzarretan, eta letra gizon ospetsuak ez ziren falta, hala nola Sponde eta Belatarrak euskaldunen artean, Laurent Drelincourt, Claude, Ancillon, Abadie, etabar luze bat.\nHonela aipatzen dizkigu Cogny historiagileak: .\nHalere Ducéré-k dioskunez, kaputxinoak beti izan ziren oro oso katoliko eta ez zuen inoiz ia inork bere kontzientziarik traditu, Gavarni izeneko batek ezik, eta 1661. urteko abuztuaren bian Baionako apezpiku zenak, Olze jaunak eskatu zienean, denek zinatu omen zituzten formula guztiak.\nAntza, ez zuen ezagutu Pierre d`Urte.